8. mart 2019. Predsednica Narodne skupštine otvorila Konferenciju „Žene žive i na selu“\nGojković otvorila Konferenciju „Žene žive i na selu“, kojom započinje kampanja razgovora sa ženama na selu\nPredsednica Narodne skupštine Republike Srbije Maja Gojković otvorila je danas, na Međunarodni dan žena, Konferenciju „Žene žive i na selu“ u Domu Narodne skupštine, kojom započinje kampanja i serija obilazaka seoskih područja i razgovora sa ženama koje žive i rade na selu, sa ciljem da se ukaže na njihov položaj i da se društveno i ekonomski osnaže.\nGojković, koja je pokrovitelj projekta, istakla je da kao društvo ne smemo da zaboravimo da žene ne žive samo u gradovima, već i u našim selima, a tamo često ostaju zapostavljene, dok su problemi sa kojima se suočavaju, u mnogim aspektima, teži i složeniji od onih u gradskim sredinama.\n„Zato je naš cilj da zajedno pokušamo da dođemo do njih, da ih saslušamo i podignemo svest o njihovim problemima i povećamo njihovu vidljivost u našem društvu. Želimo da pokažemo da zavređuju jednaku pažnju, podršku i šansu“, rekla je Gojković i navela da će se razgovarati sa ženama, za početak, u seoskim područijima Čačka, Sombora, Kikinde, Zaječara, Požarevca, Subotice i Novog Sada.\nPredsednica Skupštine Srbije je napomenula da se seoska područja u Srbiji, kao i u drugim državama regiona, Evrope i sveta, suočavaju sa brojnim izazovima, kao što su nedovoljna razvijenost, nedostatak adekvatne putne infrastrukture, pristupa zdravstvenim uslugama, migracije i pražnjenje seoskih sredina i navela da je u takvim uslovima posebno težak položaj žena.\nGojković je ukazala da su žene često preopterećene poslovima u domaćinstvu, da su prve na njivi, u voćnjaku, često nemaju ni subotu ni nedelju, kao ni odmor, a pri tome, njihov rad se uglavnom ne prepoznaje i ne vrednuje na pravi način i dodala da mnoga istraživanja pokazuju da se suočavaju sa odsustvom mogućnosti bilo kakvog izbora kada je reč o zaposlenju, da nemaju sve potrebne uslove za adekvatnu brigu o svom zdravlju i da najmanje imaju vremena za sebe.\nPredsednica Skupštine Srbije je podsetila da život u najčešće patrijarhalnoj i tradicionalnoj sredini dovodi do toga da su muškarci uglavnom vlasnici imovine, pa tako je samo 12 odsto žena vlasnica kuća u kojima žive, a 16 odsto ima svojinu nad zemljom.\n„Problemi sa kojim se suočavaju su još veći kada se uzme u obzir činjenica da je više od 50 odsto žena nezaposleno i da su u mnogo manjoj meri pokrivene zdravstvenim i penzijskim osiguranjem u odnosu na muškarce“, ukazala je Gojković.\nGojković je naglasila da ukoliko želimo da omogućimo ženama na selu dostojanstven život i stvorimo uslove sa opstanak, ozbiljno moraju da se razmotre mere podrške, pre svega povećanje mogućnosti zaposlenja i sticanja znanja i kvalifikacija, kroz programe namenjene razvoju ženskog preduzetništva i podsticaje ženama poljoprivrednicama.\n„Svi zajedno moramo da osiguramo da svaka žena, ma gde da živi, mora da ima zdravstvenu zaštitu i mogućnost da bude ekonomski ravnopravna i da dostojanstveno živi i stari“.\nPredsednica Skupštine Srbije je istakla da kada govorimo o zastupljenosti žena u donošenju političkih i drugih važnih odluka za život zajednice, najčešće mislimo na žene u gradskim sredinama i podsetila da u Narodnoj skupštini ima 93 narodne poslanice, što je dobro, ali da su one većinom iz Beograda, Novog Sada i drugih urbanih sredina.\n„Uglavnom zbog tradicionalnog načina odlučivanja i ustaljenih običaja, žene se najčešće isključuju iz odlučivanja o razvoju seoskih sredina u kojima žive. Zato, moramo u većoj meri da podržimo one koje su odlučile da ruše nametnute barijere i da se angažuju u svojim seoskim sredinama, kao i da podstaknemo druge žene da se više uključuju u te tokove“, poručila je Gojković.\nGojković je naglasila da žene na selu ne smeju da bude zapostavljene i ukazala da su žene te koje su stubovi svojih porodica i čitavog društva i bez njih nema razvoja. Predsednica Parlamenta je dodala da su žene u Srbiji uvek bile hrabre i odgovorne, brinule o svojoj porodici, a takav posvećen odnos su imale i imaju i prema društvu i državi.\n„I zato svakog dana, ne samo danas, moramo da insistiramo na punoj rodnoj ravnopravnosti“, poručila je Gojković.\nSkupu se obratio i Zoran Đorđević, ministar za rad, zapošljavanje, boračka i socijalna pitanja pitanja koji je tom prilikom istakao da ministarstvo koje on predvodi, zajedno sa Vladom RS, daje veliki značaj temi rodne ravnopravnosti i ekonomskog osnaživanja žena koje žive na selu.\nMinistar Đorđević je naveo da je položaj žena koje žive na selu gorući problem u oblasti rodne ravnopravnosti u našem društvu zbog neplaćenog rada. „Ova statusna konferencija na kojoj govorimo o temi koja nas sve pogađa, je od izuzetne važnosti, ne samo za srpsko društvo već i za druge zemlje u svetu, jer su nezaposlenost i rodna ravnopravnost na tržištu rada globalni, nacionalni i lokalni problemi u održivom razvoju, za koje ni razvijenije zemlje od Srbije ne nalaze adekvatne odgovore“, naveo je ministar.\nTakođe, dodao je da su Ministarstvo za rad, zapošljavanje, boračka i socijalna pitanja, Vlada RS i predsednik Republike Srbije jedinstveni u stavu da je ovo pitanje od ključnog značaja za dalji demokratski razvoj našeg društva. Vlada RS aktivnim pristupom ovom problemu razvija i primenjuje programe namenjene upravo podsticanju ženskog preduzetništva na selu, zadrugarstvu i osnivanju firmi u oblasti turističkih i ugostiteljskih usluga, naveo je Đorđević.\nMinistar je dodao da će se ove godine, pred Narodnom skupštinom naći novi zakon o rodnoj ravnopravnosti, koji će znatno unaprediti normativna rešenja u ovoj oblasti.\nMinistarka u Vladi zadužena za demografiju i populacionu politiku prof. dr Slavica Đukić Dejanović istakla je da je 8. mart datum koji simbolizuje napore za postizanje socijalne, ekonomske i političke ravnopravnosti muškaraca i žena, i dodala da žene koje žive na selu zavređuju posebnu pažnju našeg društva i veliku podršku. Prema podacima iz 2017. godine, u seoskim domaćinstvima živi preko 2.700.000 ljudi i to podjednak broj muškaraca i žena, ali je tek svaka peta žena vlasnica poljoprivrednog gazdinstva i to najčešće u situacijama kada je ona jedina naslednica, navela je ministarka Đukić Dejanović. Starije žene na selu su posebno ugrožena kategorija stanovništva, imajući u vidu specifičnost zrelog životnog doba, navela je ona i istakla da je neophodno razvijati kod svih žena svest o značaju redovnih preventivnih pregleda. Zajedničkim delovanjem treba da radimo na stvaranju sveta po meri svih građana i građanki, zaključila je svoje izlaganje ministarka Đukić Dejanović.\nAmbasador Švedske Jan Lundin je pozitivno ocenio uspeh Srbije koja, iako nije članica EU, beleži najviši stepen uključenosti žena u političke procese u Evropi.\nOn je istakao da Švedska ulaže velike napore u cilju postizanja što većeg procenta zaposlenosti žena na globalnom nivou, o čemu svedoče i brojni projekti koje ta zemlja sprovodi.\nSekretarka za finansije u Vladi AP Vojvodine Smiljka Jovanović navela je da je osnovni cilj da se utvrde svi problemi i nejednakosti i pokrenu društveni mehanizmi, kako bi se položaj žena na selu učinio boljim. Predstavila je politike i mere koje sprovodi pokrajinska vlada, i posebno naglasila značaj rodnog budžetiranja, u cilju postizanja jednakih mogućnosti za sve žene i jednakog vrednovanja potreba žena koje žive u urbanim i ruralnim sredinama.\nMilana Rikanović, direktorka Agencije Ujedinjenih nacija za rodnu ravnopravnost i osnaživanje žena u Srbiji, istakla je da moramo da prepoznamo da su žene na selu raznolika grupa i da im treba prilagoditi niz mera, kako bi se pokrile sve njihove potrebe.\nO važnosti osnaživanja devojčica i devojaka na selu govorila je Jadranka Milanović iz Unicefa, što za tu organizaciju, kako je istakla, predstavlja moralni imperativ. Ona se u svom izlaganju posebno osvrnula na obrazovanje devojčica iz ruralnih sredina i to počev od predškolskog uzrasta. „Devojčice i devojke moramo da osnažimo tako što ćemo ih podučavati o dečijim i ženskim pravima, upoznati sa mogućnostima stručnog usavršavanja i ohrabriti da se aktivno uključe u procese odlučivanja u zajednicama u kojima žive“, zaključila je Milanović.\nPetak, 8. mart 2019. | predsednica Narodne skupštine otvara Konferenciju „Žene žive i na selu“ 08.03.2019.


U okviru humanitarnog projekta "ACTiviraj se" u subotu 30. marta sa početkom u 13h na Ekonomskom fakultetu održaće se takmičenje u besedništvu među srednjoškolcima na temu socijalne inkluzije. U ovom takmičenju svoje sposobnosti besede predstaviće ukupno 12 učenika iz 4 beogradske srednje škole: Prve, Treće, Pete i Devete beogradske gimnazije.\nU okviru humanitarnog projekta "ACTiviraj se" u subotu 30. marta sa početkom u 13h na Ekonomskom fakultetu održaće se takmičenje u besedništvu među srednjoškolcima na temu socijalne inkluzije. U ovom takmičenju svoje sposobnosti besede predstaviće ukupno 12 učenika iz 4 beogradske srednje škole: Prve, Treće, Pete i Devete beogradske gimnazije. Stručni tročlani žiri proglasiće prva tri mesta i pobednicima uručiti nagrade, kao i simbolične nagrade u vidu stvari koje su napravila deca iz domova za nezbrinutu decu, koja su uključena u projekat.\n"ACTiviraj se" je projekat studentske organizacije AIESEC koji se ove godine u periodu od februara do kraja aprila održava 6. put, a bavi se socijalnim uključivanjem dece bez roditeljskog staranja i dece sa posebnim potrebama. Sredinom februara počele su sa održavanjem radionice u domovima "Drinka Pavlović", "Jovan Jovanovic Zmaj" i "Dragan Filipović Jusa", kao i u 5 beogradskih osnovnih škola. Na ovim kreativnim i edukativnim radionicama angažovani su studenti volonteri, a sve radionice su na temu jednakosti i tolerancije. Pored ovih redovnih aktivnosti, do sada su na projektu održana i dva specijalna događaja - "Čudesna zemlja", gde su deca iz domova i osnovnih škola imala priliku da zajedno učestvuju u različitim igricama, i "Zamena uloga" kada su volonteri i deca iz domova "zamenili" svoje uloge i tako rešavali kreativne zadatke.\nIdeja takmičenja u besedništvu je da se i srednjoškolcima pruži mogućnost učestvovanja na projektu i izražavanja njihovog stava i mišljenja o ovom društvenom problemu. Nakon ovog događaja, planirano je da se u aprilu održi velika humanitarna trka, i naravno završni događaj koji će okupiti sve učesnike, kao i partnere projekta: dečiji kulturni centar "Majdan" i "Societe Generale" banku.\naiesec, takmicenje u besedništvu


VIRUS PONOVO AKTIVAN: Vučić otkazuje sve predizborne mitinge SNS-a\nPosljednje / Aleksandar Vučić, SNS, stranka\nPrvi veliki skup ove stranke trebao je da se održi u petak Novom Sadu.\nPredsjednik Srbije i Srpske napredne stranke Aleksandar Vučić predložio je večeras na sjednici Izbornog štaba da svi predizborni skupovi stranke, uključujući i veliki skup u Novom Sadu i završni skup u Nišu, budu otkazani.\nLider SNS-a nije htio da ugrozi stanje stanovništva pogotovo jer se na predizbornim skupovima najjače stranke u zemlji očekivao veliki broj ljudi. Prvi takav skup trebalo je da se održi u petak Novom Sadu, na kome se očekivalo prisustvo najmanje 30.000 pristalica naprednjaka.\nObrazlažući svoj prijedlog na sjednici Izbornog štaba, Vučić je naveo da organizovanjem masovnih predizbornih skupova ne želi da ugrozi zdravlje ljudi, jer je, kako je rekao, zdravlje i sigurnost građana Srbije iznad politike.


Predsjednički izbori u Crnoj Gori: DPS proglasio pobjedu Đukanovića\nVladajuća Demokratska partija socijalista saopštila je da je njen kandidat za predsjednika, Milo Đukanović, novi predsjednik Crne Gore, nakon njegove izvjesne natpolovične pobjede u prvom krugu izbora održanih u nedjelju.\n''Istorijska pobjeda je ostvarena u atmosferi u kojoj je Đukanović bio sam protiv svih i ova pobjeda je potvrda podrške građana", saopštio je Miloš Nikolić, funkcioner Đukanovićeve partije.\nCentar za monitoring saopštio je da je, na osnovu 75,4 posto obrađenih listića predsjednički kandidat Demokratske partije socijalista, Milo Đukanović, osvojio 53,7 odsto glasova birača, dok je njegov najozbiljniji rival, kandidat tri opozicione grupe, Mladen Bojanić, osvojio 33,6 odsto glasača.\n“Ovo je ozbiljna indikacija na krajnje rezultate, ne i konačna”, rekao je analitičar Miloš Bešić za TVCG. “Ono što možemo da očekujemo jeste da će gospodin Đukanović imati nešto manje od ovoga, a gospodin Bojanić i gospodja Vuksanović nešto više od ovoga."\nOn je rekao da "smo blizu da kažemo da je Milo Đukanović pobijedio u prvom krugu", te da je veoma vjerovatno da će "priča biti završena" večeras.\nRanije danas, predsjednički kandidat Demokratske partije socijalista, Milo Đukanović, rekao je novinarima da očekuje da će građani na izborima potvrditi da država "odlučno nastavlja putem evropskog razvoja" i da očekuje pobjedu "u prvom, drugom ili bilo kom krugu".\nNjegov rival iz opozicije, Mladen Bojanić, nakon jutrošnjeg glasanja pozvao je građane da glasaju kako bi "osmijehom i olovkom pokazali autokrati da mogu da ga spriječe da zemlju uvede u diktaturu".\nDanas održani predsjednički izbori sedmi su od uvođenja višepartijskog sistema u Crnoj Gori, a dosadašnji predsjednici bili su Momir Bulatović u dva mandata, Milo Đukanović u jednom i Filip Vujanović u tri mandata.


Krenule su kvalifikacije za Ligu šampiona, i to egzotično: Srbi iz Malmea čekaju prvog rivala /VIDEO/ - Sportal\nMiloš Milojević Foto Profimedia/Gonzales Photo - Joe Miller\nKrenule su kvalifikacije za Ligu šampiona, i to egzotično: Srbi iz Malmea čekaju prvog rivala /VIDEO/\nBojan Vinulović - Vest objavljena: 07:23 - 22.06.2022\nPočela je evropska sezona preliminarnom rundom kvalifikacija za Ligu šampiona.\nPrethodne noći, La Fjorita iz San Marina je na neutralnom terenu "ugostila" Inter Eskaldes iz Andore, koji je bio bolji sa 2:1 za dalji prolaz.\nU drugom meču, Levadija iz Estonije, koja je ostala u gorkom sećanju navijačima Crvene zvezde, doživela je debakl od islandskog Vikingura, koji je bio bolji sa 6:1.\nInter i Vikingur će se sada suočiti u finalnom meču za ulazak u prvu rundu kvalifikacija za Ligu šampiona.\nOvi mečevi se igraju u Rejkjaviku, finale ovih kvalifikacija zakazano je za 24. jun.\nPobednik ide u kvalifikacije za Ligu šampiona, poraženi polufinalisti i finalista idu u kvalifikacije za Ligu konferencija.\nTim koji trijumfuje, ide na Malme u 1. kolu kvalifikacija za Ligu šampiona (predstavnici Šveđana su trener Miloš Milojević i igrač Veljko Birmančević). Crvena zvezda, podsećamo, u kvalifikacijama startuje od trećeg kola kao nosilac, mečevi se igraju 2. ili 3. avgusta, odnosno 9. avgusta.\n13:57 - 15.06.2022\nSrbija je već ponosna - ovo su NOVI DELFINI: Dejan Savić izabrao 13 majstora za Svetsko prvenstvo\nDejan Savić objavio je spisak vaterpolista na koje će računati na SP, Mađarskoj sastavu su trojica igrača koji će prvi put igrati na prvenstvu sveta Nikola Lukić, Gavril Subotić i Marko Radulović.\nMiloš Milojević FK Crvena zvezda Liga šampiona


Bum avio-prijevoza u regiji i BiH je dobrodošao, ali otvara brojna pitanja - Indikator.ba\n23.4.2018 05:57 | Indikator.ba\nOdluka Međunarodnog udruženja za avioprijevoz (IATA) da svoju godišnju skupštinu održi u Dubrovniku može se posmatrati ne samo kao pobjeda toga grada (takmičio se s Panamom) u ugošćavanju jednog važnog skupa, nego i kao svojevrsno priznanje ove organizacije regiji zapadnog Balkana koja postaje sve zanimljivija za aviosaobraćaj.\nAeerodromi u regiji doživljavaju renesansu, novi avioprijevoznici, među kojima povelik broj niskotarifnih, "okupirali" su aerodrome, uključujući i one manje a mreža aviolinija svakim danom sve je gušća.\nDa je zanimanje za regiju poraslo potvdio je nedavno Jakob Funkenstein, direktor marketinga američkog Boeinga, koji je prije dvadesetak dana na Summitu avijacije za jugoistočnu Evropu u Beogradu kazao da je jugoistočna Evropa dio trenda rasta svjetske avionske flote koja se udvostručila u posljednjih dvadeset godina.\nSudjelovanje proizvođača aviona i opreme na beogradskom summitu, prema njegovim riječima, dokaz je da su ekonomije u regiji izišle iz krize.\nBosna i Hercegovina je dio ovog trenda, što je jasno iz visokih procenata rasta broja putnika, povećanja aviooperacija i avioprijevoznika, ali je evidentno i kroz velike i opsežne radove na aerodromima, koji proširuju kapacitete (sarajevski, tuzlanski, mostarski), ili se, poput bihaćkog aerodroma, tek namjeravaju graditi.\nSve to odlično se uklapa u najave da će Bosna i Hercegovina konačno preuzeti potpunu kontrolu nad svojim nebom, čime ćemo moći suvereno vladati vlastitim vazdušnim prostorom ali i naplaćivati značajna sredstva od preleta aviona.\nZnačaj razvoja koji se događa prepoznali su i na nedavno okončanom Mostarskom sajmu gdje je jedna od tema bila "Razvoj destinacijskog turizma uspostavom niskotarifnih avioletova"...\nKompletan tekst pročitajte u publikaciji Indikator.ba Plus br 33 koja je izašla 23. aprila


NovaEnergija.net » Yahoo Messenger Yahoo Messenger – NovaEnergija.net\nHome Tags Posts tagged with "Yahoo Messenger"\nRanije su aplikacije kao što je Yahoo Messenger, koji je kompanija letos ugasila, bile prilično popularne, ali u današnjem svetu, aplikacija ostaje kao lepo sećanje na ranije dane na internetu. Međutim, čini se da to nije sprečilo kompaniju da pokušava, te su pokrenuli novu aplikaciju zvanu Yahoo Together.\nOvo je grupna messenger aplikacija koja se u osnovi fokusira na korisnike koji mogu da razgovaraju zajedno, za razliku od aplikacija poput WhatsApp-a koji korisnicima omogućava izbor privatnih ili grupnih razgovora. Yahoo Together će uglavnom funkcionisati kao standardna messenger aplikacija i imaće funkcije poput deljenja audio i video sadržaja i mogućnosti pretraživanja četa.\nPostoje i funkcije poput pametnih podsetnika (Smart Reminders) i reakcija na poruke, ali ako ste ranije koristili aplikacije za razmenu poruka, Yahoo Together ne izgleda previše drugačije od svojih konkurenata, zbog čega se verovatno pitate zašto bi bilo ko odabrao da je koristi pored postojećih platformi koje su mnogo više ustaljene (aplikacija tvrdi da je bolja u upravljanju grupama)?\nU svakom slučaju ovo je besplatna aplikacija, za slučaj da postojeće aplikacije ne mogu da zadovolje vaše potrebe, možda Yahoo Together može, a možete je preuzeti na iOS App Store ili Google Play-u.\nYahoo Together – nova aplikacija za razmenu poruka was last modified: October 6th, 2018 by Ivana Karanović\nNakon što je AOL Instant Messenger ugašen 15. decembra prošle godine, sada je došao red na to da ista sudbina zadesi i legendarni Yahoo Messenger, jedan od prvih originalnih čet…


Sanski Most: Kamen-temeljac za vakufski tržni centar\nAutor:\tRedakcija April 16, 2018\t0\nNa Hamzi-begovom vakufu u Sanskom Mostu postavljen je kamen temeljac za gradnju vakufskog tržnog centra, a vrijednost projekta je oko 3.500.000 KM\nDanašnju svečanost organizirala je Vakufska direkcija IZ u BiH u saradnji sa Muftijstvom bihaćkim, Medžlisom IZ Sanski Most u okviru manifestacije "Dani vakufa". Intencija Vakufske direkcije IZ u BiH je osnažiti ekonomiju Bosne i Hercegovine, a otvaranje i izgradnja infrastrukturnih privrednih objekata doprinijet će ekonomskom razvoju lokalnih zajednica u BiH.\nDirektor Vakufske direkcije Senaid Zajimović je kazao da će upravo izgradnja savremenog megaprojekta tržnog centra omogućiti otvaranje novih radnih mjesta za mlade. Vakufski tržni centar će sadržavati oko 9.000 kvadratnih metara poslovnog prostora, na površini od 6.000 kvadratnih metara, sa svim pratećim objektima, restoranima, dućanima... Projekt se radi u saradnji sa Generalnom direkcijom vakufa Republike Turske.\n"To nije mali broj uposlenih i mislimo da će time građani općine Sanski Most ali i Medžlis dobiti sigurna radna mjesta", naglasio je Zajimović. Direktor Generalne direkcije vakufa Republike Turske Rifet Turker je uz iskrene čestitke na izgradnji Vakufskog tržnog centra ukazao na misiju vakufa, te podsjetio da islamska civilizacija vjekovima oživljava osjećaje dobra i dobrote.\n« U BiH vakuf živi kao živa institucija dobra Svečanost u Fojnici: Položen kamen-temeljac za fojničku Medresu »


Rukometašice Srbije U Kvalifikacijama Za Evropsko Prvenstvo\nNaslovna Društvo Rukometašice Srbije u kvalifikacijama za Evropsko prvenstvo\n-Znamo šta reprezentacija Švedske znači. Na Olimpijskim igrama je bila četvrta, a na Svetskom prvenstvu u Španiji je zauzela peto mesto. Jedina je selekcija koja je na Svetskom prvenstvu sa Norveškom i Holandijom igrala nerešeno, a onda izgubila od Francuske. Očekujem težak meč, rekao je selektor rukometašica Srbije Uroš Bregar uoči meča sa Šveđankama u kvalifikacijama za Evropsko prvenstvo.\n– Sada kada su se u selekciju vratile neke rukometašice koje su bile van terena zbog povreda – Jelena Lavko, Jelena Trifunović i Sanja Radosavljević znači da imamo veći kvalitet. Na treninzima sve izgleda i funkcioniše dobro, to me malo i plaši jer pred Svetsko prvenstvo nismo bili u top formi, a zaista smo baš dobro odigrali neke utakmice, izjavio je Bregar na konferenciji za medije u Zrenjaninu.\n– Nedostajalo nam je nekoliko igračica u rotaciji, sada smo kompletni. Postavili smo bazu i sada samo nadograđujemo elemente odbrane i napada i verujem da možemo samo još više da napredujemo, rekla je Stoiljković.\n– Nadam se da ćemo opravdati poverenje i ući u sistem koji su oni stvorili za Svetsko prvenstvo. Mi smo bile tu kada je selektor tek došao, tako da smo upoznati sa nekim osnovama i verujem da nam neće biti teško da se uklopimo, poručila je Lavko.\nPrethodni tekstPeskov: Ukrajinski neonacisti biće kažnjeni za ratne zločine\nSledeći tekstJoš traje potraga za nestalom Ksenijom Lukić


Press Općina Maglaj / 20.05.2021\nVlada Federacije Bosne i Hercegovine je u četvrtak 20. maja prihvatila prijedlog Kriznog štaba Ministarstva zdravstva FBiH od 17. maja kojom je predloženo da se u potpunosti ukine ograničenje kretanja u Federaciji BiH.\nOva odluka donesena je s rokom važenja od 14 dana, računajući od 20. maja.\nPolicijski sat u Federaciji BiH je bio na snazi od 23 sata uvečer do pet sati ujutro, prema odluci Vlade od 6. maja. Prethodnom odlukom od 23. marta kretanje građana na cijeloj teritoriji Federacije BiH bilo je ograničeno od 21 sat do 5 sati.\nNovom naredbom od 20. maja, kako je saopćeno iz Vlade Federacije BiH, dozvoljeno je okupljanje ne više od 30 ljudi u zatvorenom i ne više od 70 ljudi na otvorenom prostoru, uz obaveznu fizičku distancu od najmanje dva metra.\nVladama kantona, odnosno kantonalnim štabovima ministarstava zdravstva naređeno je uvođenje restriktivnijih mjera prema procjeni epidemiološke situacije u kantonu, odnosno opštini, uz redovito obavještavanje Kriznog štab Federalnog ministarstva zdravstva.\nKrizni štab Federalnog ministarstva zdravstva zadužen da prije isteka 14-dnevnog roka sagleda kompletnu epidemiološku situaciju COVID-19 u FBiH i sačini procjenu rizika.


У Пожаревачкој касарни обележен Дан Војске Србије\nU Požarevačkoj kasarni obeležen Dan Vojske Srbije\nVojska Srbije proslavlja svoj dan 23. aprila u spomen na dan kada je 1815. godine podignut Drugi srpski ustanak, koji je bio prekretnica u stvaranju moderne srpske države i vojske.\nKomadant Centra za obuku kopnene vojske pukovnik Dragan Mesarović, čestitao je okupljenima Dan Vojske Srbije.\nMesarović je naglasio da su pripadnici Centra za obuku kopnene vojske, u vremenu između dva praznika, uspešno realizovali sve postavljene zadatke.\n„Ističem da najveću vrednost naše jedinice predstavlja njen ljudski potencijal, a postignuti rezultati dokaz su našeg opredeljenja, jedinstva, homogenosti i visoke patriotske svesti. I u periodu koji je pred nama težište našeg rada biće usmereno ka brizi o ljudima i stalnom usavršavanju radi dostizanja postavljenih standarda.“ rekao je Mesarović.\nNa današnjoj svečanosti nagrađeni su i unapređeni oficiri i podoficiri Vojske Srbije. Takođe nagrade su dobili i učenici škola koji su učestvovali na konkursima Vojske Srbije „Pismo vojniku“ i „Vojnik Vojske Srbije – moj vojnik“.\nPored predsednika opština sa teritorije Braničevskog i Podunavskog okruga, svečanosti su prisustvovali i članovi Gradskog veća grada Požarevca, direktori javnih preduzeća kao i učenici osnovnih i srednjih škola.


Politika Autor:Jelena Jelovac21. sep. 202020:28 > 20:5110 komentara\nOsnivač i nekadašnj istaknuti predstavnik Demokratske stranke Srbije, pre toga i Demokratske stranke, političar, diplomata, esejista, kritičar i autor kultne knjige „Mitovi i legende“, u razgovoru za naš portal „bez dlake na jeziku“ analizirao je i sporazum u Vašingtonu, govorio je o eventualnom priznanju nezavisnosti Kosova, ali i mogućnostima srpske opozicije…\nĐurićevo postavljenje – a meni ono deluje sasvim verovatno – samo je korak dalje u urušavanju naše diplomatske mreže. Poražava saznanje ko nas predstavlja u tri ključne prestonice: u Pekingu, to je profesor geografije sa Prištinskog univerziteta, koji se „služi engleskim“ ali je blizak lični prijatelj Tome Nikolića, u Moskvi – specijalizovani član žirija za izbor mis i univerzalni ekspert, a u Londonu nezdravo ambiciozna nastavnica klavira, koja britansku kraljicu zove ekselencijom. S tim u vidu, moguće naimenovanje za Vašington bilo bi dodatna greška i zbog dokazane nekompetentosti i, da upotrebim pravu reč, brljivosti Marka Đurića u spoljnopolitičkim istupima, počevši od infantilnog hvalisanja o pobedi od 5:0 nad kosovskim Albancima do tetkastog „sram da vas bude“ upućenog službenoj predstavnici Ministarstva spoljnih poslova Ruske Federacije. Osim neiskustvom i izvesnom pretencioznošću bez pokrića, Đurić je obeležen i hipotekom svima poznatih veza sa određenim problematičnim krugovima na severu Кosova. Ovo poslednje bi, uzgred budi rečeno, moglo da se pokaže kao prepreka za dobijanje agremana. Čak i ako bi poveo neke iskusne profesionalce da mu pomognu u zanatskim aspektima funkcije, on ne bi bio dostojan ambasador Srbije u Vašingtonu. To nije posao gde je blagovremeno i dugotrajno aplaudiranje od velike koristi.\nКosovo bi jedino moglo biti kap suviše u čaši u koju vladajuća stranka već godinama neumorno doliva zloupotrebama, osionošću, pljačkama i bestidnošću. Naivno bi bilo zamišljati konferencijski sto za kojim Vučić pred kamerama potpisuje da Srbija priznaje Кosovo i šalje ambasadora u Prištinu. Taj događaj će, kad do njega jednom bude došlo, biti vešto zakamufliran kao zajednički uspeh od kojeg tobože svi imaju koristi. Uprošćeno govoreći, ideja, potekla od nemačkog diplomate Volfganga Išingera, sastoji se u tome da Кosovo uđe u UN, čime bi postalo punopravan državni entitet, a da Srbija pred time zatvori oči i da, možda uz neku vrstu materijalne kompenzacije, nastavi da izigrava „faktor stabilnosti u regionu“. Vučić bi mogao da, uz uobičajeno prenemaganje, pokuša da sve to predstavi kao svoj veliki uspeh i najviše što se moglo postići, razume se – sa prebacivanjem krivice za gubitak Кosova na demokratski režim. Mnogo će zavisiti od spretnosti i veštine režisera čitavog tog spektakla, ali ja odnekud ne verujem da će Srbija, posle svega kroz šta je pod naprednjacima prošla, progutati od Vučića i tu pilulu. Ubeđen sam da bi šok od saznanja trgao i one koji su se umorili, zapali u apatiju ili divljaju u prazno pošto su zapravo izgubili interesovanje za svoju političku, pa i svaku drugu sudbinu. Samo primera radi, ko je video nedavne nasilne sukobe tokom demonstracija pred Skupštinom, trebalo bi da se upita kako bi, na trijumfalne pokliče i vatromet u Prištini, reagovali te iste delije i grobari, čiji je bes tom prilikom nalazio oduška u interesu službi i Vučića.\nКada je reč o vladi, imamo i opomene iz EU da je krajnje vreme da bude formirana. Pored toga, Vladimir Bilčik opominje da i gotovo godinu dana nismo otvorili nijedno novo poglavlje u procesu pristupanja EU, napominjući da „svi znamo šta to znači“. Pa šta to znači iz vaše perspektive i koliko je neozbiljno, uopšte, dozvoliti da nas EU opominje da formiramo vladu?\nImamo zaokret u spoljnoj politici Srbije, obzirom na trzavice sa Rusijom, potpisivanje deklaracije o Belorusiji, zameranje Кini zbog 5G mreže koje je obuhvaćenoVašingtonskim sporazumom… Da li mislite da je došlo vreme, prema proceni svetskih sila, da se Srbija odluči za „jednu stolicu“?\nDobro bi bilo izvući pouke iz nedavnog crnogorskog primera, što znači da su opoziciji za promenu režima potrebne tri stvari: prvo i najvažnije, najmanje dve nove televizijski privlačne ličnosti bez ikakvih hipoteka, iza kojih bi, ali u drugom planu, stajali ispravni političari od zanata, zatim jedinstvo bez obaziranja i na najkrupnije međusobne razlike i najzad neka krupna budalaština vladajuće stranke. Кod nas bi za presudne izbore 2021. bilo moguće da se ispune prva dva od ovih uslova, dok će se za treći skoro sigurno pobrinuti gluplji među esenesovcima i njihov neurotizovani lider. Кažem „moguće“, ali nažalost ne i verovatno. Neku nadu daje činjenica da su prošli izbori u dobroj meri razdvojili opoziciono žito od opozicionog kukolja, što znači da sve koji su uzeli učešća na izborima (uz izuzetak Zelenovića, Paunovića i Stamatovića) treba jednostavno zaboraviti i ne ulaziti s njima čak ni u neobavezne razgovore. Ta ekskomunikacija podrazumevala bi i sve one koji su, više ili manje licemerno, istupali protiv bojkota, ali redovno na ovaj ili onaj način štiteći svoje sinekure. Što se Borisa Tadića tiče, on je primer čoveka koji je prokockao veliku priliku, pri čemu iskreno ne sumnjam u njegove dobre namere. Činjenica je, međutim, da on u ovom trenutku više doprinosi opštoj konfuziji nego uspostavljanju neke ozbiljne opozicione formacije.


Poseban program za nezaposlene\n09:49:01 PM PM\tsreda, 19 jun 2013\tSUADEOZašto "Suadeo"?Uvodna rečO namaPlan za 2010. i 2011.Članovi timaPodrška javnih ličnostiMladiTakmičenje srednjih školaManifestacija "Pokreni svoju viziju - Veče naših talenata"Plan za 2010. i 2011. (sadrži i aktivnosti za mlade)Za nezaposlenePoseban program aktivnostiPosebne pogodnosti edukacijeSvi treninzi i edukacijeAktivnosti u privrediKonsalting uslugeObuka kadrovaČlanovi inkubtoraEU SME WeekZaslužuje Vašu pažnju!!!Poruke prošlosti i sadašnjostiSvako od nas ima nešto posebnoDa li ste znali da i to možemo?Zanimlivo u svetuAktuelnoKampanja "Sačuvajmo dečji osmeh"Veoma važno pismoFormiramo timoveGalerijaMultimediaKontakt\tYou are here:\nHome»Za nezaposlene»Poseban program aktivnosti\nFacebook\tRSS\tPoseban program za nezaposlene\tsreda, 31 mart 2010 04:42\tNapomena: Predočene aktivnosti definisane su za teritoriju Čačka i Moravičkog okruga, u kom je udruženje i osnovano. Ipak, nakon formiranja timova u drugim mestima, ovaj plan će se realizovati i van Čačka.\nSa privrednicima koji su do sada postali članovi udruženja, usvojen je program koji nezaposlenim licima nudi mogućnost da svoje znanje, iskustvo, ambiciju, ideju, kreativnost... primene u sklopu njihove firme. To znači da postoji mogućnost da sa privrednicima dogovori određeni oblik angažovanja - privremeno-povremeni poslovi, ugovor o delu, honorarni ili stalni angažman.\nPre toga se kroz razgovor sa kandidatom i preko upitnika utvrđuju njegove interesne sfere, kvalifikacije, iskustvo i ostali parametri. Nakon toga se informacija o tome prosleđuje privrednicima, koji može da predloži određeni oblik angažovanja u skladu sa trenutnim potrebama poslovanja. Jos jedan program aktivnosti koji ce se realizovati je rad u grupama. To znači da će se nakon utvrđivanja svih parametara, kroz razgovor i preko upitnika koji kandidati moraju popuniti, formirati grupe sa istim interesnim sferama, sa kojima će raditi stručno lice. Cilj je da zajednički iznesu ideje vezane za sopstvenu interesnu sferu, a onda da u saradnji sa stručnim licem rade na razradi mogućnosti da ostvare određeni rezultat - koji može značiti započinjanje sopstvenog biznisa ili saradnju sa određenim privrednim subjektom kome bude odgovarao plan aktivnosti koji je formiran od strane grupe.\nUskoro o aktivnostima ovog programa iznećemo više informacija, a ukoliko ste član ovog sajta tu informaciju ćete dobiti i putem mejla. Do tada, pratite aktuelne konkurse, informacije, termine održavanja treninga poslovnih veština... I naravno, ukoliko imate dodatna pitanja, sugestije, predloge, naš tim Vam stoji na raspolaganju!


Crna Gora: Laku noć, opozicijo - 04.05.2016, Sputnik Srbija\nSocijalistička narodna partija Crne Gore, koja je učestvovala u protestima opozicije, spremna je da sarađuje sa vlašću, a pregovore je uslovila sa dva... 04.05.2016, Sputnik Srbija\nvesti, svet, crna gora, vladimir vuković, region\n22:24 04.05.2016 (Osveženo: 03:37 26.08.2021)\nSocijalistička narodna partija Crne Gore, koja je učestvovala u protestima opozicije, spremna je da sarađuje sa vlašću, a pregovore je uslovila sa dva ministarska mesta. Očigledno Milo Đukanović uvek može da računa na nekoga u opoziciji ko je u kritičnim situacijama spreman da mu priskoči u pomoć, kaže za Sputnjik novinar Vladimir Vuković.\nSednica Skupštine Crne Gore, na kojoj je danas trebalo da se raspravlja o leks specijalisu za rekonstrukciju vlade otkazana je. Uoči sednice na ulazu u zgradu Skupštine došlo je i do incidenta u kome su učestvovali poslanici Demokratskog fronta i pripadnici obezbeđenja.\nInteresantna je činjenica da se u Skupštini nisu pojavili nezavisni poslanik Dritan Abazović i poslanik opozicionog Demosa Goran Danilović, koji su predlagači leks specijalisa od koga se mnogo očekuje.\nMeđutim, novinar iz Podgorice Vladimir Vuković, urednik crnogorskog portala „Princip“, za Sputnjik kaže da je predlog posebnog zakona o primeni Sporazuma o stvaranju uslova za slobodne i fer izbore značajan samo za one koji su učestvovali u njegovoj izradi. To znači da će režim i pojedine partije iz opozicije njegovim donošenjem dobiti ono što su tražili u višemesečnim pregovorima — dobre startne pozicije u izbornoj kampanji, kaže Vuković.\n„Demokratski front će se sigurno u budućoj izbornoj kampanji obraćati opozicionom biračkom tielu sa pozicije nekog ko nije pregovarao sa Milom Đukanovićem, iako su protesti koje je organizovala ta koalicija rezultirali predlogom leks specijalisa i budućom rekonstrukcijom Vlade. Tu se najbolje ogledaju crnogorske političke kontradikcije koje svedoče o nezrelosti aktera na crnogorskoj političkoj sceni, kako u vlasti, tako i u opoziciji“, kaže Vuković.\nGlavni odbor Socijalističke narodne partije, koja je jedno vreme učestvovala u protestima, juče je iznenada odlučio da je spreman da potpiše izborni sporazum i to uslovio sa dva ministarska mesta. Predlog je direktno poslat premijeru Milu Đukanoviću, bez prethodne konsultacije sa ostalim opozicionim partijama.\nSagovornik Sputnjika ističe da je jasno da je kompromis režima i najvećeg dela opozicije, kada su u pitanju pomenuti zakon i Sporazum o slobodnim i fer izborima, plod političke trgovine. Opozicioni lideri odlukom da sednu za isti sto sa Milom Đukanovićem nisu uradili ništa što se od njih nije moglo očekivati, ili što već u prošlosti nisu radili, ocenjuje on.\n„Očigledno je da lider DPS-a i premijer Crne Gore Milo Đukanović uvek može da računa na nekoga u opoziciji ko je u kritičnim situacijama spreman da mu priskoči u pomoć. Uostalom, on je preko puta sebe u završenim pregovorima imao nekoliko opozicionara, koji su u prošlosti bili njegovi politički sledbenici, čak i ministri u vladama koje je ranije vodio“, podseća Vuković.\nOn je ubeđen da su i današnja dešavanja u Skupštini posledica već isplanirane strategije u kojoj režim, poljuljan raznim aferama, sada uz pomoć opozicije opstaje na vlasti, i spreman, sa novom energijom, dočekuje izbore. Ne treba zaboraviti još jednu važnu činjenicu, u svim političkim zbivanjima, pa i u priči o zakonu koji treba da omogući fer izbore, prisutan je uticaj stranog faktora, kaže Vuković.\n„Posebno interesovanje za postignuti napredak u pregovorima Đukanovića i opozicije pokazivali su ambasadorka Sjedinjenih Država i šef delegacije Evropske unije u Crnoj Gori. To je u nekim momentima bilo toliko izraženo, da su javno prozivali aktere pregovora da više ne čekaju i konačno naprave dogovor“, kaže Vladimir Vuković.\nVuković podseća da u Crnoj Gori trenutno postoji veliki jaz kada je u pitanju opredeljenost građana o članstvu u NATO-u, a to pitanje Sporazum uopšte ne tretira. Jasno je da se tu nije puno vodilo računa o interesima i pravu građana koji na kraju i treba da daju konačnu odluku o tom veoma važnom pitanju za Crnu Goru, kaže Vuković.


Sportski centar Pirot pruža usluge korektivne gimnastike za decu\nSportski centar Pirot na Zatvorenom bazenu u okviru aktivnosti pruža besplatne usluge korektivne gimnastike za decu od 1. Do 8. Razreda. Program se održava u fitnes Sali, ponedeljkom, utorkom, četvrtkom I petkom, od 8 do 12 sati. Share This:\nOdržan sastanak o poslovno-tehničkoj saradnji izmedju rukometnih klubova “Pirot” i “Naisa”\nJuče je održan sastanak na temu poslovo-tehničke saradnje između klubova ŽRK ”Pirot” i ”Naise” iz Niša. Klub ŽRK ”Pirot” su posetili selektor ženske reprezentacije Srbije i trener ŽRK ”Naise” iz Niša, Ljubomir Obradović, i Slobodan Dimitrijević, tehnički rukovodilac Naise. Sastanku su prisustvovali i Ninoslav Ćirić, potpresednik Rukometnog Saveza Centralne Srbije, Marija Ilić, predsednik kluba, Nina […]\nPirotske rukometašice do 14 godina takmiče se u LMK – video\nPirotske rukometašice do 14 godina, pod vođstvom Ivane Ćirić i Ivane Savić, proteklog vikenda odigrale su utakmice prvog i drugog kola Lige mlađih kategrija u Boru. ŽRK „Pirot“ poražen je u oba meča- od ekipe „Morave“ rezultatom 19:4, a od ekipe „Bora“ rezultatom 21:5. Ovo je prvi put da se pirotske mlađe kategorije takmiče u […]\nŽOK “Pirot” poražen na gostovanju u Negotinu – video\nU 10. kolu Regionalne lige „Timok“, ŽOK „Pirot“ poražen je na gostovanju u Negotinu od ekipe „Hajduk Veljka“ rezultatom 3:2. U narednom kolu, pirotske odbojkašice dočekuju ŽOK „Volejbor-tim“ iz Bora. Share This:\nNova pobeda ŽKK “Gimnazijalac Tigar” – video\nU 19. kolu Druge ženske lige Srbije, ŽKK „Gimnazijalac Tigar“ savladao je na domaćem terenu ekipu „Srbobrana“ rezultatom 74:47. Nakon ove pobede, pirotske košarkašice su 7. na tabeli sa 26 bodova, a u narednom kolu gostuju ŽKK „Radnički“ u Beogradu. Share This:\nVažna pobeda “Belih” – video\nU 19. Kolu Prve lige Srbije FK “Radnički” pobedio je na domaćem terenu istoimenu ekipu iz Sremske Mitrovice rezultatom 1:0. Gol za “Bele” postigao je Marko Đorđievski u 75. minutu. Nakon osvajanja važna tri boda pirotski “Radnički” sada se nalazi na 12. mestu tabele. 20. kolo “Beli” će na gostovanju u Beogradu igrati u ponedeljak […]\nPočinje Liga mlađih kategorija u rukometu\nRukometna Liga mlađih kategorija Ž14 (devojčice 2006. godište i mlađe) počinje sutra. Prvi turnir biće odigran u Boru, gde će pirotske rukometašice odigrati dve utakmice, protiv “Morave” i “Bora”. Oba susreta su zakazana za sutra od 12 sati i 5 minuta i od 14 sati i 55 minuta. Share This:\nŽKK “Gimnazijalac Tigar” dočekuje ŽKK “Srbobran”\nU 19. Kolu Druge ženske lige Srbije, ŽKK “Gimnazijalac Tigar” u nedelju, 28. Februara, dočekuje ŽKK “Srbobran”. Utakmica će biti odigrana u hali Kej sa početkom u 16 sati, a pirotske košarkašice su trenutno 8. na tabeli sa 24 boda. Share This:\nFK “Radnički” u nedelju dočekuje imenjaka iz Sremske Mitrovice – video\nU 19. Kolu Prve lige Srbije, FK “Radnički” u nedelju, 28. Februara, dočekuje imenjaka iz Sremske Mitrovice. Susret je zakazan za 13 sati, a “Beli” su trenutno na 13. Mestu na tabeli sa 20 bodova. video https://youtu.be/W58Q4rpo2IE Share This:\nFK “Radnički” dočekuje imenjaka iz Sremske Mitrovice\nU 19. Kolu Prve lige Srbije, FK “Radnički” u nedelju, 28. Februara, dočekuje imenjaka iz Sremske Mitrovice. Utakmica je zakazana za 13 sati, a pirotski fudbaleri su trenutno 13. na tabeli sa 20 bodova. Share This:


Monday, 12 May 2014 11:31\nIdentične bliznakinje Džena i Džilijen, koje su osam meseci delile posteljicu i vodenjak, nisu mogle da se razdvoje ni tokom porođaja.\nDžena i Džilijen su potpuno zdrave bebe\nSara Tisltvejt iz Orvila u petak je rodila retke "mono-mono" bliznakinje, nakon dva meseca ležanja u bolnici. Takav tip trudnoće događa se jednom u 10.000 slučajeva, pa su lekari iz bolnice u Akronu bili iznenađeni ultrazvučnim nalazima.\nSara Tisltvejt je mislila da nikad neće imati decu, a sada sa suprugom Bilom podiže dečaka i dve devojčice\n- Moj suprug Bil i ja smo bili presrećni kada smo saznali da ćemo dobiti dve bebe, ali smo se uplašili kada nam je lekar saopštio da bi moglo da dođe do komplikacija. Nije bilo lako ležati tako dugo u bolnici, ali znala sam da ću na kraju dobiti dve zdrave, prelepe ćerke - kaže Sara, koja je bila priključena na monitore 20 sati dnevno.\n"Mono-mono" blizanci razvijaju se samo ako se embrion ne podeli u prvih osam dana nakon oplodnje.


Veliki požar kod Los Angelesa, evakuisano oko 30.000 ljudi\nZbog velikog požara koji četiri dana bukti u Kaliforniji, sjeverno od Los Angelesa, hiljade stanovnika evakuisano je iz svojih domova. Gotovo tri hiljade vatrogasaca od petka se bori protiv požara u kojem je izgorjelo najmanje 130 kvadratnih kilometara terena sjeverozapadno od Nacionalne šume Angeles, saopćile su vlasti.\nNajmanje 18 zgrada uništeno je preko vikenda, a u požaru je smrtno stradala jedna osoba.\nPlanovi da se nekim evakuisanim stanovnicima dopusti povratak u domove, odgođeni su nakon opasne promjene smjera vjetra.\nU ponedjeljak ujutro evakuirano je još 10.000 ljudi, odnosno sveukupno između 20.000 i 30.000 osoba, saopćila je vatrogasna služba. Inspektor za požare iz okruga Los Angelesa naveo je da je ugroženo oko 200 poslovnih zgrada.\nUzrok požara još se istražuje. Od januara je diljem Kalifornije izbilo oko 3.750 malih ili velikih požara, što je više nego uobičajeno, a izgorjelo je više od 800 kvadratnih kilometara zemljišta.


Izmenjeno lice Novog Sada | TV KANAL 9 NOVI SAD\nNaslovna EMISIJE Izmenjeno lice Novog Sada\nNovi Sad je u svojoj relativno skorijoj prošlosti imao pet velih, korenitih graditeljskih promena, počev od rušenja velike građevine u samom centru grada četrdesetih godina prošlog veka.\n“Tačno ovde, pored katoličke crkve se nekada nalazila jedna lepa građevina, gde je bila apoteka i dosta prodavnica pored nje, u toj građevini koja je, nažalost, srušena 1947. ili 1948. godine, posle oslobođenja. Navodno, smetala je tramvajskim šinama koje su išle neposredno pored”, kaže Zoran Knežev, hroničar i publicista.\nTakođe u centru grada, pored Tanurdžićeve palate, nekada se nalazila zgrada Matice Srpske, koja je srušena sredinom dvadesetih godina, kada se probijao Bulevar kraljice Marije i pravio izlaz na gravni gradski trg, naveo je Knežev.\n“Jer navodno je postojala priča da je nekad internacionalni put koji je išao od Beograda prema Subotici, taj deo kroz Jugoslaviju, trebao da prođe tom linijom, znači, ovuda da prođe, da ide kroz Njegoševu ulicu i dalje Temerinskim putem ka Subotici”, kaže Knežev.\nTokom gradnje Bulevara kraljice Marije, prema njegovim rečima, srušena je Jermenska crkva i deo niza kuća koji je izlazio na uspensku crkvu. Veliko rušenje zabeleženo je i tokom izgradnje Bulevara 23. oktobra.\n“Gde je, po meni, sasvim nelogično tu građen most, zato što je srušen jedan takođe veliki deo starog Novog Sada i starih kuća”, naveo je on.\nNovi Sad iz dvadesetih, tridesetih godina prošlog veka uopšte ne liči na sebe danas, zaključio je Knežev i poželio da što više sugrađana zapamti grad kakav je danas, jer će zasigurno biti mnogo dručiji kroz koju deceniju.\nPrethodni tekstNe da(vi)mo Beograd: Od inicijative do delovanja\nSledeći tekstNapravljen mozaik za Ginisa


Kolumne: Skandalozna odluka ''Politike'' da objavi Martićev tekst\nSkandalozna odluka ''Politike'' da objavi Martićev tekst\nTekst u 'Politici' na mnogo načina ponavlja surovost i nemoralnost svog prethodnika iz 1999. godine\nNovinarska i medijska udruženja i organizacije saopštila su da su šokirani odlukom uredništva lista “Politika” da objavi pismo bivšeg urednika “Politike ekspres” Đorđa Martića “Ćuruvija, Račak i Gordić”.\n“Politika” je u petak objavila pismo Đorđa Martića, koji je 6. aprila 1999, pet dana pre ubistva novinara Slavka Ćuruvije, objavio tekst-poternicu za glavnim urednikom Dnevnog telegrafa i Evropljanina “Ćuruvija dočekao bombe” Miroslava Markovića, koji je iste večeri pročitan i u Dnevniku RTS-a.\n“Prekjučerašnji tekst u ‘Politici’ na mnogo načina ponavlja surovost i nemoralnost svog prethodnika iz 1999. godine”, navodi se u saopštenju Fondacije “Slavko Ćuruvija”, Nezavisnog udruženja novinara Srbije, Nezavisnog društva novinara Vojvodine, Asocijacija medija i Asocijacije onlajn medija.\nU saopštenju se dodaje da se Martić i sada, 18 godina kasnije, ruga ubijenom novinaru, cinično tvrdeći kako je on “svojom saglasnošću da se tekst objavi” – “praktično pozvao Ćuruviju da sve to demantuje i da mu se lepo, kako i dolikuje – izvinimo”. Ćuruvija je, kaže Martić, odbio da demantuje, tako da – “pametnom dovoljno”.\n“Nastavljajući u tonu oslobođenom bilo kakvog stida, on kaže i: ‘uvek (bih) pustio tekst protiv bombardovanja svoje zemlje. I tu mi je savest mirna'”, prenela su novinarska i medijska udruženja i organizacije.\nDodaje se i da Martić tvrdi i kako je Ćuruvija (a ne Zoran Đinđić) u to vreme bio vodeći kritičar režima Slobodana Miloševićeva, kao i da je Ćuruvija ugrožavao Đinđićevo liderstvo, dok za Miloševićev režim nije bio opasan, insinuirajući da iza ubistva stoji upravo – Zoran Đinđić.\n“Sa dubokim žaljenjem konstatujemo da, dajući prostor somnabulnim Martićevim konstrukcijama, ‘Politika’ ni na koji način nije doprinela informisanju javnosti, već upravo suprotno – njegovoj besramnoj kontaminaciji i vređanju uspomene na ubijenog novinara.”, navodi se u saopštenju.


Članice Američke privredne komore u Srbiji (AmCham) danas su, na Generalnoj skupštini, izabrale dva nova člana Upravnog odbora. Na osnovu glasanja, Biljana Bujić iz kompanije KPMG produžiće svoj mandat na poziciji sekretara blagajnika, a Svetoslav Atanasov iz Coca-Cola Hellenic Serbia & Montenegro, nastavlja mandat na poziciji člana UO-a.\nUprkos ulasku u drugu godinu COVID pandemije, članice AmCham-a su umereni optimisti u pogledu razvoja poslovanja. „Kao i u prethodnih 20 godina, naš cilj je da, u saradnji sa državom pokrenemo inicijative i doprinesemo kreiranju strategija i politika koje poboljšavaju regulatorni okvir poslovanja i podstiču rast srpske privrede i povećanje broja radnih mesta.“ - istakao je Zoran Petrović.\nU 2021. godini AmCham članice kao najvažnije preduslove za rast , ističu odlučniji napredak u institucionalnim reformama - daljem unapređenju vladavine prava, efikasnosti pravosuđa i borbi protiv korupcije. Osim na ovim zahtevnim reformama AmCham vidi prostor za unapređenje efikasnosti javne administracije kroz omogućavanje elektronskog komuniciranja sa svim organima, optimizaciji procedura, njihovoj digitalizaciji, kao i poboljšanju poreskih, carinskih i procedura iz oblasti deviznog poslovanja i zdravstva. Suzbijanje nelegalne trgovine na internetu, unapređenje ekoloških zakona i radno pravnog zakonodavstva svakako ostaju visoko na listi prioritetnih reformi za bolji privredni ambijent.\nZa video izveštaj sa ovog događaja posetite ovaj link.


Tag / Košarkaška Evroliga / Vesti online\nArmani izjednačio, novi trijumf CSKA\nKošarkaši Armanija pobedili su u Milanu Makabi iz Tel Aviva sa 91:77 (25:17, 22:17, 19:21, 25:22) i tako izjednačili na 1:1 u seriji četvrtfinala Evrolige. CSKA još jednom bolji od...\nMicov: Mesina je znao šta mogu, Bodiroga je nabolji!\nKošarkaš moskovskog CSKA Vladimir Micov rekao je da mu je trener Etore Mesina čim je došao u klub rekao šta očekuje od njega.\nEvroliga: Lake pobede Reala i Barselone\nKošarkaši Real Madrida pobedili su na svom parketu Olimpijakos sa 88:71 (27:12, 21:29, 22:15, 18:15) u prvoj utakmici četvrtfinala Evrolige.\nBogdanović, Milutinov i Lovernj kandidati za Zvezdu u usponu!\nKošarkaši Partizana Bogdan Bogdanović, Nikola Milutinov i Žofre Lovernj nominovani su za nagradu Evrolige "Zvezda u usponu", saopšteno je danas.\nžurnal.rs 2 komentara\nPartizan najgledaniji u Evroligi, Zvezda osma!\nPartizan je prvi u Evropi, Zvezda osma… Po poseti na domaćem parketu. Kad se tome doda veliki broj gledalaca na mečevima crveno-belih u Evrokupu, dolazi se do jasnog zaključka da je Srbija i...\nStombergas: Pružili smo najbolje što možemo\nZoran Erceg oborio rekord Evrolige!\nVujošević: Pojedinci hteli jeftino da se dopadnu publici\nTrener Partizana Duško Vujošević rekao je da je zadovoljan pobedom nad Žalgirisom u Evroligi, ali da su pojedini njegovi košarkaši izazivali nervozu na terenu.\nBertans: Nismo im davali šansu da pobede\nKošarkaš Partizana Davis Bertans rekao je da je njegovoj ekipi bilo važno da pobedi Žalgiris u Evroligi da bi se uigrala za nastavak sezone, kao i da rival nije imao šanse da trijumfuje.\nUtakmica Partizan - Žalgiris registrovana rezultatom 77:67!\nUtakmica između Partizana i Žalgirisa registrovana je rezultatom 77:67, jer je košarkašu beogradskog kluba Borisu Dalou greškom upisan jedan poen.\nVujošević: Uz publiku možemo da pobedimo Žalgiris\nTrener košarkaša Partizana Duško Vujošević rekao je danas da je predstojeća utakmica Evrolige sa ...


Intervju sa Dejanom Kozićem, predsednikom udruženja „Živimo zajedno“ - SENS.RS\nIntervju sa Dejanom Kozićem, predsednikom udruženja „Živimo zajedno“\nObjavljeno: 10. oktobar, 2012.\nRazgovarali smo sa Dejanom Kozićem, predsednikom Udruženja ,,Živimo zajedno’’, koje pruža pomoć osobama sa smetnjama u razvoju i osobama sa invaliditetom.\n„Najveće zadovoljstvo sam osetio kada smo prvi put napravili spisak za isplatu zarada i kad su korisnici došli da prime platu, i stali u red, njih trideset – četrdeset odjednom, i kada smo videli koliko su bili srećni...to je trenutak kada shvatite da je to što ste napravili nešto dobro“.\nMožete li na ličnom primeru ukratko da objasnite šta je to socijalno preduzetništvo i čime se vi bavite?\nCilj našeg preduzeća je da pomogne osobama sa invaliditetom ili sa smetnjama u razvoju u ostvarivanju njihovog prava na rad. Ostvarivanje ovog prava bitno je za stabilnost svake ličnosti i njenu integraciju u društvo. Mi smo još 2001. počeli u školama da skupljamo stari papir, i da na taj način obezbeđujemo zaradu našim korisnicima. Od 2001. do danas taj posao smo postepeno razvijali: nabavili smo kontejnere za razvrstavanje, počeli smo da skupljamo i druge sekundarne sirovine, uveli smo i servis pravljenja fascikli, u kojem naši korisnici dnevno sklapaju i do deset hiljada fascikli. Kroz ova dva servisa, 66 naših korisnika prima platu. To je, po mom mišljenju, osnov socijalnog preduzetništva - da društvene grupe koje ne mogu da budu konkurentne na tržištu, dobiju mogućnost da privređuju.\nPre par meseci uspeli smo da se dogovorimo sa Opštinom Stari Grad oko novih prostorija. Dobili smo prostorije u Višnjićevom pasažu, jedan deo smo već preuredili, a na drugom intezivno radimo. Jednu od tih prostorija uredili smo kao radionicu gde naši korisnici prave različite stvari od stakla, druga prostorija je namenjena Art centru, gde se bave slikarstvom, a za javnost smo otvorili prodavnicu gde se prodaju različite stvari koje su naši korisnici ulepšavali i reciklirali. Tamo mogu da se kupe stolice, vaze i različiti kreativni proizvodi od stakla. Upravo sređujemo prostoriju u kojoj ćemo držati radionice sa roditeljima dece ometene u razvoju, a igraonica za decu sa specijalnim igračkama je već gotova.\nKada ste osetili najveće zadovoljstvo zbog posla kojim se bavite?\nKada smo prvi put napravili spisak za isplatu zarada i kad su korisnici došli da prime platu, i stali u red, njih trideset – četrdeset odjednom, i kada smo videli koliko su bili srećni...to je trenutak kada shvatite da je to što ste napravili nešto dobro. Čak i oni koji u početku nisu hteli da rade su, posmatrajući zadovoljstvo drugih korisnika, poželeli da se uključe. Ono što je posebno važan rezultat je da su nekim našim korisnicima obustavljene terapije. Lekari i roditelji su primetili izuzetan napredak kod njih – oni više ne misle o sebi da su beskorisni i da su nemoćni, i mnogo su zadovoljniji sobom. Njihove ličnosti su osnažene kroz rad i prateće aktivnosti u Centru. Mogućnost da rade i da uživaju u rezultatima svog rada čini naše korisnike srećnim, ali i mene kao čoveka realizovanim, tada znam da sam nešto u životu uradio.\nZašto je dobro biti socijalno preduzeće? Kako biste drugima preporučili socijalno preduzetništvo?\nSocijalno preduzetništvo je šansa - danas kada nema posla, socijalno preduzeće može da otvori radna mesta za razne društvene grupe. Može biti i dobra prilika za mlade ljude da steknu radno iskustvo i potrebna znanja, pa makar to radili i volonterski. Baš juče mi je jedna socijalna radnica u Udruženju rekla: ,,Tek sam sad shvatila šta sam ja sve naučila ovde kod vas". Kroz rad u socijalnom preduzeću svi mogu da nauče mnogo. Udruživanje znanja, veština i ideja kao i uzajamna pomoć i podrška su takođe jako bitni. Niko nije dovoljan sam za sebe, svi smo zavisni jedni od drugih i samo kroz razmenu znanja sa ljudima, svi dobijamo.


Austrian započinje novu fazu testiranja putnika pred let - Aviatica\nAustrian započinje novu fazu testiranja putnika pred let\nPred kraj prve faze koja je podrazumevala dobrovoljno testiranje putnika, Austrian započinje drugu fazu sa obaveznim testiranjem.\nDatum / Date: 10.11.2020.\nPočev od 12. novembra 2020. Austrian Airlines će započeti narednu, drugu, fazu testiranja putnika na Covid-19.\nKako se prva faza pribiližava završetku koji je predviđen krajem novembra, najavljeno je otpočinjanje faze 2 u kojoj će, za razliku od prve faze gde je testiranje bilo dobrovoljno, sada ono biti obavezno za sve putnike i članove posade.\nKorišćenjem brzih PCR testova, Austrian će pre svakog poletanja na izabranim letovima, sprovoditi testiranje putnika i članova posade, i samo oni koji budu negativni mogu da se ukrcaju na let. Osobe za koje se ispostavi da su pozitivne na koronavirus Covid-19 biće upućene na dodatni lekarski pregled na samom aerodromu, a oni koji ne budu mogli da putuju će dobiti besplatnu opciju promene svog putovanja.\nDruga faza testiranja će početi da se primenjuje na izabranim letovima, za početak na letovima OS171 od Beča do Hamburga i OS172 od Hamburga do Beča, a sprovodiće se zajedno sa kompanijama koje upravljaju aerodromima u Beču i Hamburgu.


Spas za Novi Sad? Lovreković novi predsednik « RFK Novi Sad 1921\nSpas za Novi Sad? Lovreković novi predsednik\nSlavni klub iz Srpske Atine, koji godinama tavori, sa novom upravom kreće u, uvereni su svi, bolje dane.\nIzuzetno teška situacija u srpskom klupskom fudbalu u poslednje dve decenije nije zaobišla ni Fudbalski klub Novi Sad, pa su popularni Kanarinci, nekada stabilni drugoligaši, dospeli u četvrti rang takmičenja, na žalost veliko broja ljubitelja fudbala iz Srpske Atine koji ovaj klub smatraju „svojim“.\nIako klub trenutno duguje oko 50 miliona dinara, a zaposleni nisu primili plate dve godine, naziru se bolji dani, pošto će na sednici Skupštine 30. juna biti izabrano novo rukovodstvo, na čelu s Tomislavom Lovrekovićem, poznatim novosadskim novinarom.\n„Nemamo pravo da ćutimo dok klub propada, a imamo obavezu da najbolje što umemo i znamo štitimo ono što on predstavlja i znači, u sportskom i sociološkom smislu. Iluzorno je čekati nekoga, jer da su naši očevi i dedovi čekali nekoga, ne bi bilo ni Novog Sada, ni njegovog šmeka, ni Radničkog, ni čitave priče koja je postala brend u regionu. Zato smo rešili da iskoristimo sve lične kapacitete, poznanstva i mogućnosti i da izložimo plan oporavka, a svi koji žele i mogu da pomognu su dobrodošli“, kaže Lovreković.\nBudući predsednik je, zajedno sa Urošem Veljovićem, pokrenuo inicijativu „Ne damo Novi Sad“, sve sa ciljem da se zaustavi propadanje slavnog kluba. S obzirom na to da su dobili podršku gradskih čelnika, ovi entuzijasti uskoro će povesti klub ka novoj eri u kojoj će se, nadaju se oni, na Detelinari opet igrati prepoznatljiv napadački fudbal, u višem rangu takmičenja.


Srbija zabranila izvoz suncokretovog ulja - N1\nSrbija zabranila izvoz suncokretovog ulja\nRegija Autor:N1 BiH17. ožu. 202214:40 > 14:42\nVlada Srbije usvojila je izmijenjene uredbe kojima je omogućeno točenje goriva na benzinskim pumpama do 60 litara u odgovarajuće posude, kao i da na listu proizvoda za koje se privremeno zabranjuje izvoz doda i rafinirano suncokretovo ulje.\nIzmjenom uredbe o ograničenju visine cijena derivata nafte omogućeno je, prije svega, poljoprivrednicima koji kao sredstva za rad koriste poljoprivredne strojeve da nastave neometano obavljanje poslova.\nTako se gospodarskim subjektima koji obavljaju djelatnost trgovine motornim i drugim gorivima omogućava da gorivo na bezinskim pumpama, osim u rezervoare svojih prevoznih sredstava, mogu točiti u posude za transport derivata nafte maksimalno do 60 litara.\nVažeća odluka, kao i njene izmjene donesene su s ciljem sprečavanja većih poremećaja i očuvanja životnog standarda stanovništva, priopćila je Vlada Srbije.


LG objavio finansijske rezultate za prvi kvartal 2011 LG objavio finansijske rezultate za prvi kvartal 2011 – Personal magazin\nPokazujući značajan progres u oporavku svog profita, kompanija LG Electronics (LG) je danas objavila finansijske rezultate za prvi kvartal 2011. godine, zaključno sa 31. martom. Dobri finansijski rezultati predstavljaju odraz…\nPokazujući značajan progres u oporavku svog profita, kompanija LG Electronics (LG) je danas objavila finansijske rezultate za prvi kvartal 2011. godine, zaključno sa 31. martom. Dobri finansijski rezultati predstavljaju odraz velikih napora kompanije u smanjivanju troškova i stabilnog nastupa u sve četiri poslovne jedinice. Kompanija očekuje dalji porast profita sa plasiranjem novih strateških proizvoda, kao što je Cinema 3D televizor zasnovan na Film Patterned Retarder (FPR) tehnologiji i porodica smart telefona iz serije Optimus\nU prvom kvartalu 2011. godine, LG je postigao konsolidovani prihod od 13,2 biliona južnokorejskih vona (11,7 milijardi američkih dolara), što predstavlja porast od 0,4 procenata u odnosu na isti period prošle godine (do 2 procenta američkih dolara).\n– Kompanija LG Home Entertainment je objavila pad prihoda za 4,8 procenata u odnosu na isti period prošle godine i on iznosi 5,3 biliona južnokorejskih vona (4,7 milijarde američkih dolara). Ovo je rezultat smanjenih zahteva tržišta i pada prosečne prodajne cene. Ipak, LG je isporučio više flet panel televizora u ovom kvartalu, čak 6,8 miliona komada, što predstavlja rast od 13 procenata u odnosu na isti period iste godine.\n– Kompanija LG Mobile Communications objavila je pad prihoda za 8,3 procenata na godišnjem nivou i on iznosi 2,9 biliona južnokorejskih vona (2,6 milijarde američkih dolara).\n– Kompanija LG Home Appliance objavila je rast prihoda od 13,4 procenata u odnosu na isti period prošle godine, i on iznosi 2,7 biliona južnokorejskih vona (2,4 milijarde američkih dolara).\n– Kompanija LG Air-Conditioning and Energy Solution objavila je rast prihoda za 23,8 procenata u odnosu na isti period prošle godine, i on iznosi 1,45 biliona južnokorejskih vona (1,3 milijarde američkih dolara), od kojih je operativni profit 39 milijardi južnokorejskih vona (35 miliona američkih dolara).\nLG Electronics očekuje solidan rast profita u drugom kvartalu ove godine sa početkom sezone klima uređaja, uz dalji porast prodaje kućnih aparata i agresivnu prodaju brendova LG Cinema 3D televizora i mobilnih telefona iz serije Optimus na globalnom nivou. LG će nastaviti sa lansiranjem novih proizvoda u svim svojim poslovnim jedinicama, kao i sa konstantnim ulaganjima u istraživanje i razvoj i marketing.\nLG objavio finansijske rezultate za prvi kvartal 2011 was last modified: April 27th, 2011 by Redakcija\nCinema 3D televizorLGOptimus


Južna Morava kod Đunisa poplavila put i nebranjene oranice – GRAD Kruševac\nNaslovna » Društvo » Južna Morava kod Đunisa poplavila put i nebranjene oranice\nZbog izlivanja Južne Morave u Djunisu obustavljen je saobraćaj na regionalnom putu Kruševac – Aleksinac – Niš. Put je zatvoren sinoć, a Južna Morava je danas nastavila da raste na tom delu tako da se saobraćaj tim putem i dalje ne odvija, rekao je za krusevacgrad.rs načelnik Odeljenja za poslove odbrane i vanredne situacije Gradske uprave Kruševac, Dušan Todorović\nNivo Južne Morave na mernoj stanici Mojsinje je u 12 časova iznosio 516 centimetara, što je iznad granice vanredne odbrane od poplava.\n– Usled izlivanja Južne Morave, došlo je do plavljenja oko 100 hektara nebranjenog poljoprivrednog zemljišta, voda je prodrla u većinu dvorišta domaćinstava koja se nalaze u nebranjenom području, većinu podruma, pomoćnih objekata i dve kuće – naveo je on.\nDodao je da je za sada ugroženo 25 kuća i 27 ljudi u Đunisu i 20 domaćinstava i 35 ljudi u Kaoniku.\nU Djunis je juče dopremljeno 500 džakova sa peskom, a deo džakova je postavljen i na kritičnim mestima u Kaoniku.\nVatrogasna ekipa, koju čine dva vatrogasca sa vozilom i kompletnom opremom za reagovanje, od sinoć dežura u Djunisu, za slučaj da Južna Morava, usled narastajućeg vodostaja, ugrozi domaćinstva, a na terenu su i komunalna policija, saobraćajna policija, hitna pomoć i ostale nadležne službe.\nU opštini Ćićevac Južna Morava se izlila u ataru sela Trubarevo i Mojsinje na priobalnom delu, ali ne ugrožava domaćinstva.\nZapadna Morava je u podne bila na koti 109 cm sa tendencijom rasta i daleko je od granice redovne odbrane od poplava.\nVodostaj na Rasini opada.\nRibarska reka se izlila u priobalnom delu u Kaoniku i ne ugrožava domaćinstva.\nTeren obilaze predstavnici nadležnih službi, a od juče je u pripravnosti 12 pripadnika specijalizovane jedinice civilne zaštite za spasavanje na vodi i pod vodom Odeljenja za vanredne situacije Kruševac.\nZbog izlivanja Južne Morave u Djunisu obustavljen je saobraćaj na regionalnom putu Kruševac – Aleksinac – Niš. Put je zatvoren sinoć, a Južna Morava je danas nastavila da raste na tom delu tako da se saobraćaj tim putem i dalje ne odvija, rekao je za krusevacgrad.rs načelnik Odeljenja za poslove odbrane i vanredne situacije Gradske uprave Kruševac, Dušan Todorović Nivo Južne Morave na mernoj stanici Mojsinje je u 12 časova iznosio 516 centimetara, što je iznad granice vanredne odbrane od poplava. - Usled izlivanja Južne Morave, došlo je do plavljenja oko 100 hektara nebranjenog poljoprivrednog zemljišta, voda je prodrla u…\nćićevac đunis morava oranice poplava\t2018-03-05\nTag : ćićevac đunis morava oranice poplava\nPrethodni : Henkel saopštio: Merix omiljeni proizvod po izboru potrošača\nSledeći : OŠ „Nada Popović“ – primer energetske efikasnosti\n16. maja 2021., 01:41\nSvetosavski đaci: Nevena Ristić, studentkinja


Back PRIVREDA INSTITUCIJE DAN NAŠEG ZDRAVLJA NA NOVOSADSKOM PMF-u\npetak, 29 novembar 2019 09:39\nPrirodno-matematički fakultet, Medicinski fakultet, Centar za kontinuiranu medicinsku edukaciju, Naučni institut za veterinarstvo „Novi Sad“ i Udruženje javnog zdravlja Srbije, organizuje edukativni seminar: DAN NAŠEG ZDRAVLJA 2019/ ONE HEALTH DAY 2019., u petak, 29. novembra, u 12.00 sati, na Departmanu za biologiju i ekologiju, novosadskog PMF-a.\nUvodnu reč će dati prof. dr Snežana Brkić, dekan Medicinskog fakulteta; dr Sava Lazić, direktor Naučnog instituta za veterinarstvo„Novi Sad“ i dr Goran Anačkov, direktor Departmana za biologiju i ekologiju Prirodno-matematičkog fakulteta Univerziteta u Novom Sadu.\nSkup promoviše aspekte „Jednog/našeg zdravlja“ - očuvanje i održavanju opšteg zdravlja na što višem nivou. Biće prikazani primeri direktne i indirektne saradnje između stručnjaka u različitim segmentima Javnog zdravlja, koji čine strukturu „Našeg zdravlja“ u Vojvodini.\nPrvi deo skupa - predavanje posvećeno virusima uzročnicima bolesti koji su nedovoljno poznati u stručnoj i opštoj javnosti, a prisutni su u okruženju. Zanimljivo će biti predavanje o glodarima, kao uzročnicima i prenosiocima bolesti. Glodari kao redovni stanovnici grada, sela, objekata za proizvodnju hrane, su konstanto u blizini ljudi i predstavljaju potencijalnu opasnost za ugrožavanje javnog zdravlja.\nDrugi deo skupa je posvećen antimikrobnoj rezistenciji. Ova tema će biti razmatrana kako sa aspekta veterinarske medicine, tako i iz ugla humane medicine. Predavači će ukazati na značaj antimikrobne rezistencije u svakodnevnom životu i kakve sve posledice može da dosegne u okvirima kada se ovaj fenomen zanemari.\nNajvažniji ciljevi skupa su da se povežu stručnjaci koji rade u domenu „Javnog zdravlja“ - lekari, veterinari, biolozi i drugi; da se predstave mogućnosti i putevi za saradnju; da se šira javnost upozna sa postulatima „Jednog zdravlja“ kao načina saradnje između različitih disciplina, kao i lokalnih, nacionalnih i međunarodnih aktivnosti u ovom polju rada i da se predstave aktivnosti „Jednog zdravlja“ tokom poslednjih godina.


Ove godine su „najradosniji i najznačajniji“ verski praznik Uskrs i pravoslavni i katolički vernici obeležili istog dana, 20. aprila, održavanjem svete liturgije i mise u crkvama.\nBliži se još jedan Prvi maj - Međunarodni praznik rada koji se širom sveta obeležava u znak sećanja na dan kada je oko 40.000 čikaških radnika stupilo u štrajk i obustavilo rad, tražeći bolje uslove rada. Predstavnici sindikalnih organizacija smatraju da su zaposleni u Srbiji danas u istom položaju u kome su bili američki radnici 1886. godine, da se „danas dovode u pitanje prava za koja su se radnici izborili pre 128 godina“ i da se „zaposleni u Srbiji suočavaju sa vraćanjem u neoliberalni kapitalizam koji ne vodi računa o čoveku“, te je zbog neslaganja sa predloženim Zakonom o radu za 1. maj najavljena protestna šetnja u Beogradu, pod sloganom „1. maj nije 1. april, ne šalite se sa nama“, koju će organizovati Savez samostalnih sindikata Srbije (SSSS) i UGS „Nezavisnost“, sa početkom u 12 časova na Trgu Nikole Pašića. Cilj planirane protestne šetnje je, kako su istakli sindikalni lideri, da se ukaže vlastima „da moraju razmišljati o zaposlenima i penzionerima prilikom usvajanja novih zakona i mera“. Inače početkom januara na sastanku predstavnika sindikata i poslodavaca sa predstavnicima vlade dogovoreno je da se Nacrt izmena Zakona o radu završi do 1. maja, a očekuje se da se usvoji do kraja juna.\n30 april 2014\tNegativ\nZa reprezentaciju i poklone oko 80.000 evra: Dolce vita iz budžeta\nSlatki život postoji, o tome svedoči jedan od računa za reprezentaciju iz opštine: početkom marta prošle godine opštinari su kupili čokoladu za oko 900 evra (Eugen Golden Collection, 225 g, brendirano). Za 92.520 dinara kupljeno je 100 pakovanja čokoladica (pakovanje od 225 grama).\nU martu mesecu ukupni prihodi budžeta opštine Bečej bili su 58,3 miliona dinara, uprkos tome u istom mesecu rashodi budžeta iznosili su 92,4 miliona dinara (internet portal Moj Bečej mesečno objavljuje podatke Uprave za trezor Ministarstva finansija Republike Srbije o prihodima i rashodima lokalnog budžeta).\n30 april 2014\tInfo\nSedam miliona dinara za proširenje mreže u industrijskoj zoni Gasovod za KVS\nPre nekoliko dana su predsednik opštine Vuk Radojević i direktor Gas d.o.o. Radoslav Ivanović potpisali ugovor o prenosu prava na korišćenje merno-regulacione stanice u industrijskoj zoni koja može da obezbedi 3.000 kubnih metara prirodnog gasa na sat, saopšteno je medijima iz opštine. Potpisivanju ugovora prethodila je odluka lokalnog parlamenta.\nNa teritoriji opštine planirana je sanacija petnaest prelaza i mostova u ataru. Prema najavama ukupna vrednost radova je trebala biti 32 miliona dinara, a ulagači su opština sa 26 i JVP „Vode Vojvodine“ sa 6 miliona dinara.


Nobelova nagrada za plastiku koja provodi struju\nKrstarica 29. oktobra 2000. 00:00\nOvogodišnji dobitnici Nobelove nagrade za hemiju su trojica naučnika koji su uspeli da plastiku načine provodnikom elektriciteta. U pitanju su Alan Heeger, 64, sa Kalifornijskog univerziteta u Santa Barbari, Hideki Shirakawa, 64, profesor hemije na japanskom Tsukuba univerzitetu i Alan MacDiarmid, 73, sa Pensilvanijskog univerziteta.\nSve do njihovog pronalaska, plastika je smatrana isključivo izolatorom i korišćena je za izolaciju bakarnih žica u električnim kablovima. Ali, ovaj trio naučnika je pokazao da plastika i polimeri uopšte, mogu da provode struju ako se modifikuju na pravi način. Da bi se to desilo, potrebna je sinteza molekula koji imaju naizmenične jednostruke i dvostruke veze između atoma ugljenika, a ovakav molekul mora da dodatno bude modifikovan na taj način što će mu se elektroni oduzimati oksidacijom ili dodavati procesom redukcije. „Rupe“ koje nastaju u prvom slučaju ili ekstra-elektroni u drugom dovode do mogućnosti kretanja elektrona u molekulu i, samim tim, do mogućnosti provođenja struje.\nOvaj izum je doživeo itekako veliku primenu, a neki od primera su anti-statičke supstance za razvijanje filmova, filteri za kompjuterske monitore koji eliminišu elektromagnetno zračenje ili „pametni“ prozori koji „isključuju“ sunčevu svetlost. Polimeri koji provode elektricitet su takođe našli primenu i u solarnim ćelijama, ekranima na mobilnim telefonima i mini-televizorima.\nU obrazloženju Švedske akademije nauka se navodi da je ovaj pronalazak otvorio prostor za brz razvoj molekularne elektronike zahvaljujući kojoj je povećana brzina, a smanjena veličina današnjih kompjutera. „U budućnosti, biće moguća proizvodnja tranzistora i ostalih elektronskih komponenti spajanjen pojedinačnih molekula. Odjednom će kompjuteri koje danas nosimo u tašnama, moći da stanu u naš ručni sat“, kaže se u obrazloženju Švedske kraljevske akademije.


Previše kofeina u trudnoći može da izazove promene u mozgu kod dece\nZdravlje Autor:Science Daily17. feb. 202117:45 > 13:39\nNovo istraživanje američkih naučnika pokazalo je da veće količine kofeina konzumirane tokom trudnoće mogu da utiču na manje promene u strukturi mozga deteta i rezultiraju problemima u njihovom ponašanju kasnije u životu.\nNaučnici sa Instituta za neuronauku Del Monte Medicinskog centra Univerziteta u Ročesteru (URMC) analizirali su na hiljade podataka zasnovanih na ranijim pregledima mozga dece uzrasta od devet i deset godina i otkrili su manje promene u strukturi mozga kod dece koja su bila izložena kofeinu „in utero“, piše portal Science Daily.\nDve šoljice čaja ili kafe dnevno nije štetno u trudnoći\nU ovom velikom istraživanju razvoja mozga, kojim je obuhvaćeno 9.000 dece, naučnici su istraživali brojne faktore koji mogu da utiču na njihov biološki i bihevioralni razvoj.\nPrikupljene podatke i procene 27 kritičnih promena na mozgu, kao rezultata magnetne rezonance, povezali su sa psihopatologijom i kognitivnim merama.\nManji problemi u ponašanju, problemi sa koncentracijom i pažnjom, kao i hiperaktivnost, simptomi su koje su istraživači primetili kod dece obuhvaćene studijom, rekao je dr Zekeri Kristensen, koji je vodio studije čiji su rezultati objavljeni u stručnome časopisu „Neuropharmacology“.\n„Radi se o svojevrsnim manjim posljedicama koje ne prozrokuju nikakve psihijatrijske poremećaje, ali ipak utiču na minimalne, ali uočljive probleme u ponašanju koji bi trebali da nas nateraju da razmotrimo dugoročne posledice unosa kofeina u organizam tokom trudnoće“, rekao je dr Džon Foks, direktor Instituta za neuronauku Del Monte i načelnik odeljenja za kognitivni razvoj mozga adolescenata na Univerzitetu u Ročesteru.\n„Mislim da će ishod naše studije biti preporuka trudnicama da konzumiranje kofeina u trudnoći verovatno i nije tako dobra ideja“, dodao je.\nAnalizirajući snimke mozga više od 9.000 dece uzrasta od devet i deset godina naičnici su otkrili jasne promene u načinu na koji su tragovi bijele mase, koja svojim volumenom čini otprilike polovinu mozga i služi kao komunikacijska mreža, organizovani kod dece čije su majke prijavile da su konzumirale kofein tokom trudnoće.\n„Važno je istaći da je ovo retrospektivna studija i da se naši podaci zasnivaju na odgovorima majki koje su se sećale koliko su kofeina unosile u organizam dok su bile trudne“, rekao je dr Fox.\nI prethodne studije pokazale su da kofein može negativno da utiče na trudnoću. Takođe je poznato da fetus ne poseduje enzim potreban za razgradnju kofeina kada on prolazi kroz placentu, a nova studija upućuje na to da bi kofein mogao da ostaviti trajan uticaj i na njegov neurorazvoj.\n„Aktualne kliničke smernice upućuju na to da je važno ograničiti unos kofeina tokom trudnoće, a to znači ne više od dve normalne šoljice kafe dnevno, što je oko 200 mg kofeina“, rekao je dr Kristensen.\n„Dugoročno se nadamo da ćemo razviti bolje smernice koje će biti korisne budućim majkama, a u međuvremenu im savetujemo da se obrate svojem lekaru u slučaju bilo kakvih nejasnoća.“\n05. maj. 2021 1


Komšić će i u Strazburu govoriti bez odobrenja | BL Portal\nPredsjedavajući Predsjedništva BiH Željko Komšić ne planira odustati od zloupotreba pozicije na kojoj se nalazi, a to potvrđuje i najava da će se utorak obratiti na zimskom zasjedanju Parlamentarne skupštine Savjeta Evrope i iznositi lične političke impresije, jer govor nije usaglašen.\n– Možemo očekivati da će Komšić sada zloupotrijebiti svoju poziciju predsjedavajućeg Predsjedništva BiH i iznijeti lični stav, jer se o ovome nije razgovaralo na nivou Predsjedništva niti je usaglašen tekst govora. Tako da, s pravom, očekujemo politički govor, jednostran, ali njegov domet u tom formatu može da posluži samo za unutrašnju upotrebu i to veoma ograničenu – kaže Novaković-Bursać.\n– Evidentno je kršenje Poslovnika o radu Predsjedništva BiH, principa na kojima treba da stvari funkcionišu na nivou zajedničkih organa, što može samo pogoršati odnose u zemlji jer je jasno da Komšić krši domaće akte, uključujući i Ustav – istakla je ona.\n– Savjet Evrope nas u kontinuitetu podsjeća na neispunjene obaveze, ali uz to treba podsjetiti da su se oni, takođe, kroz rezoluciju o funkcionisanju demokratskih institucija u BiH iz 2005. godine veoma jasno izjasnili o poziciji visokog predstavnika i nadležnostima, odnosno o neprihvatljivoj praksi nametanja zakona s njihove strane. Biće zanimljivo pratiti da li će se i Komšić, kada je već dio predstojećeg zasjedanja, referirati na to, ali je vjerovatnije da će se iz koncepta Savjeta Evrope uhvatiti samo za ono što je njemu politički prihvatljivo – zaključila je za “Glas Srpske”.


Nove usluge REZERVISANE za korisnike Intesa Hit računa\nBanca Intesa je proširila broj usluga koje nudi vlasnicima Intesa Hit tekućeg računa, tako da osim dozvoljenog prekoračenja, debitne i kreditne kartice, usluge elektronskog bankarstva, mogućnosti zamene dinara u evre po povoljnijem kursu, trajnog naloga, dopunskog zdravstvenog osiguranja i kredita pod povoljnijim uslovima, korisnici ovog posebnog računa sada imaju na raspolaganju i mogućnost obavljanja brokersko – dilerskih poslova, usluge telefonskog bankarstva i stimulativne kamatne stope na štednju.\nObogaćeni paket tekućeg računa, svojim korisnicima omogućava prodaju akcija i obveznica na brz i jednostavan način i to uz najnižu proviziju na novčane transakcije od samo 0,1%. Klijenti zainteresovani za ovakve vrste poslova u svakom trenutku mogu biti informisani o svim aktuelnim dešavanjima na Beogradskoj berzi od strane savetnika u ekspoziturama Banca Intesa Beograd.\nU okviru akcije Hit štednja koja traje do 30. juna, Banca Intesa svim vlasnicima tekućih računa Intesa Hit nudi posebno povoljne, uvećane kamatne stope na euro štednju oročenu na 6 meseci, koje se u zavisnosti od iznosa položene štednje kreću od 5.18% do 6.10%.\nU nameri da dodatno unapredi kvalitet servisa, Banca Intesa postaje i „banka iz fotelje“, jer svojim klijentima omogućava da plaćaju mesečne račune, vrše kupoprodaju deviza ili proveru stanja na računu i platnim karticama putem telefona ili Interneta. Korišćenje usluga telefonskog bankarstva je vrlo jednostavno i podrazumeva samo jedan poziv Kontakt centru banke, tokom kojeg korisnik u razgovoru sa agentom dobija precizna uputstva kako da izvrši željenu uslugu.\nOd trenutka kada je 2006. godine uvela Intesa Hit paket kao tada jedinstven koncept na našem tržištu, Banca Intesa nastoji da korisnicima ovog računa obezbedi što više pogodnosti i inovativnih servisa. Stalni napori u pravcu što boljeg zadovoljavanja potreba i ispunjavanja očekivanja klijenata, rezultirali su brojkom od 350.000 do danas otvorenih Intesa Hit tekućih računa.


Zdravstvo Srbije napušta 1.000 lekara godišnje? - Penzin\nPočetna Magazin Godine Zdravstvo Srbije napušta 1.000 lekara godišnje?\nZdravstvo Srbije napušta 1.000 lekara godišnje?\nSvet na poklon dobija školovane lekare. Ko časti? Srbija! A ko drugi? To bi ukratko bio epilog 15 godina priče o reformi zdravstva od koje većina građana vidi participacije, plaćanje zubara, redove za primarne preglede i zakazivanje specijalističkih pregleda i snimanja po nekoliko meseci, ili nekoliko godina unapred…\nČak 250 lekara je u prva tri meseca 2015. godine od Lekarske komore dobilo sertifikate koji bi im omogućili zaposlenje u inostranstvu, tim tempom moguće je da do kraja godine isti papir dobije više od 1.000 lekara, piše Blic.\nNezvanični podaci govore da je samo 2013. godine oko 850 lekara napustilo Srbiju. Kada se uzme u obzir i starosna struktura 31.000 lekara u kojoj gotovo 70 odsto lekara ima između 55 i 65 godina, a samo tri odsto mlađe je od 30 godina, postavlja se pitanje: Ko će ubuduće da leči ljude u Srbiji?\n– To je vrlo škakljivo pitanje – kaže Vesna Jovanović, direktorka Lekarske komore. Broj dobijenih sertifikata, koji zapravo svedoče da lekari nisu počinili teško krivično delo kojim su ugrozili zdravlje ljudi, ne govori da će svi oni u toku godine i da napuste zemlju, ali je sigurno da o tome razmišljaju.\nSrbija: Dve trećine lekara pred penzijom\nU Lekarskoj komori podatke o broju lekara koji odlaze iz zemlje nemaju, ali svedoče da je sve više onih koji bi sreću da potraže negde drugde.\n– Njihov broj naročito je porastao od kako je zabranjeno zapošljavanje u državnoj službi, od kada se ne odobravaju specijalizacije, a uz to su i plate smanjene – kaže Jovanovićeva.\nMeđu onima koji zatraže sertifikat gotovo 80 odsto čine ljudi na početku lekarske karijere, koji veruju da će do specijalizacije i posla lakše doći u nekoj od evropskih zemalja. Jer, u Srbiji danas na birou čeka oko 2.000 lekara. Među njima, međutim, gotovo da nema specijalista poput ginekologa, pedijatara, anesteziologa.\nSlučaj Požarevac – Koliko u Srbiji nedostaje lekara specijalista svodoči i slučaj požarevačke Hitne pomoći, gde, prema rečima Vesne Jovanović, nedostaje čak sedam lekara specijalista: “Oni, praktično, ne mogu da funkcionišu”.\n– Na evropskom tržištu gotovo da je konstantna potraga za lekarima i oni koji odlaze odavde relativno brzo mogu da nađu posao – dodaje Jovanovićeva.\nIma, međutim, i oko 15 odsto iskusnih specijalista, koji odlazak u inostranstvo razmatraju pre svega zbog toga što bi za isti posao koji rade u Srbiji bili plaćeni nekoliko puta više.\nNajtraženije destinacije za srpske lekara pečalbare su Nemačka i zemlje Skandinavije:\n– Uglavnom idu tamo gde mogu vrlo brzo da dobiju specijalizaciju, nakon što nauče jezik. U nekim zemljama im čak nije potrebno ni da nostrifikuju diplome. Oni od nas, praktično, dobiju školovane lekare, u koje nisu uložili ni dinar – dodaje direktorka Lekarske komore.\nBroj sertifikata Lekarske komore – lekarima radi odlaska u inostranstvo:\n2015. 250 (do 1. aprila)\nLekari iz Srbije odlaze i u Ameriku, ali je mnogo više onih koji se zadržavaju u Evropi. Jovanovićeva se, ipak, nada da će se stvari promeniti nabolje, da će mladi lekari lakše dolaziti do specijalizacije i do radnog mesta.\n– U suprotnom, možda ćemo i mi morati da raspisujemo nekakav konkurs za lekare koji bi dolazili iz siromašnijih zemalja nego što je naša – u šali dodaje Vesna Jovanović za Blic.\n31.000 lekara u Srbiji\n70 odsto ima između 55 i 65 godina\n3 odsto mlađe je od 30 godina\n2.000 lekara čeka na posao.\nTags:lekariLekarska komora SrbijeNemačkaNorveškaSkandinavijaspecijalizacije u zdravstvuSrbijaVesna Jovanovićzdravstvo\nHoroskop za petak, 8. maj 2015. godine\nIsplata penzija za april za kategoriju bivši zaposleni (I deo, maj 2015)


A. J. 1. maja 2018. 08:21\nMeđunarodni praznik rada, Prvi maj, biće obeležen danas širom Srbije tradicionalnim urancma i okupljanjima u prirodi, a Savez samostalnih sindikata Srbije i Ujedinjeni granski sindikati „Nezavisnost“ će, kao i do sada održati protest u centru grada, ovaj put pod parolom „Da plate ustanu, a mladi ostanu“.\nI dok će sindikati podsetiti na sustinu praznika koji se obeležava se u znak sećanja na 1.maj 1886. kada je nekoliko hiljada radnika u Čikagu štrajkovalo i tražeći bolje uslove rada i osmočasovno radno vreme, većina građana Srbije ovaj praznik proslavlja u potpuno drugom duhu – porodičnom okupljanju, spoprtskim aktivnostima,izletima…\nTako za sve Beograđane i goste prestonice koji odluče da Prvi maj proslave na Adi Ciganliji biće priređen celodnevni muzički program i piknik prostor predviđen za roštiljanje.\nPiknik prostor je najposećeniji deo Ade za vreme prvomajskih praznika, posebno jer se tu nalazi ozidani roštilj, a pripremanje roštilja predstavlja tradiciju obeležavanja tog praznika u Srbiji, rekla je za Tanjug Maja Pavlović iz JP „Ada Ciganlija“.\nSvi posetioci moći će da uživaju u nastupima rok bendova i domaćih DJ-eva od 9 do 19 sati, a program će biti potpuno besplatan.\nHaos u Kataloniji, blokirane ulice zbog odluke španske vlade (foto)\nPavlović je napomenula i da ulazak u Savsko jezero nije preporučljiv, jer temperatura vode još uvek nije odgovarajuća za kupanje i da će svi koji odluče tako nešto to uraditi na sopstvenu odgovornost.\nTradicionalni „Novosadski uranak“ i ove godine biće organizovan u Limanskom parku, gde će osim uobičajene proslave u roštilj izletnici moći da slušaju nastup pet lokalnih muzičkih sastava.\nU Novom Sadu će, kako je najavljeno, prvomajski piknik biti organizovan i u Futoškom parku.\nMeštani Niša i okoline Praznik rada tradicionalno slave na Kameničkom visu, jednom od najposećenijih izletišta kraj Niša.\nKako je najavljeno za izletnike će obezbeđen besplatan autobuski prevoz do Kameničkog visa koji će od 6 do 18 sati polaziti na svaka dva sata iz centra Niša.\nSubotičani će imati priliku da umesto roštiljanjem sutrašnji praznik obeleže\n„Prvomajskom šetnjom zdravlja“ koja će startovati u 8.45 u organizaciji Planinarskog sportskog kluba „Spartak“.\nInače, za prvi maj meteorolozi najavaljuju temperature iznad proseka za ovo doba godine koje će dostizati čak 30. podeok, pa se očekuje da će veliki broj građana međunarodni praznik rada proslaviti u prirodi i na popularnim izletišta kao što su beogradski Ada Ciganlija i Košutnjak.\nDa bi se sprečilo eventualno izbijanje požara usled visokih temperatura i paljenja vatre, sekretar za vanredne situacije Grada Beograda Drako Glavaš apelovao je na građane da ne krše zabranu loženja vatre na otvorenom i da pale roštilj samo na posebno obeleženim mestima.\nKako je rekao, paljenje vatre na teritoriji grada Beograda dozvoljeno je na označenim mestima na Adi Ciganliji, u Bojčinskoj i Zvezdarskoj šumi i na Košutnjaku.\nGlavaš je pozvao građane da se odgovorno ponašaju prema prirodnoj sredini i da nakon izleta prikupe otpatke i ostave ih kraj najbližeg kontejnera ili kante za smeće kako bi ekipe komunalnih službi blagovremeno uklonile smeće.\n„Sve gradske komunalne službe će tokom praznika raditi pojačano kako bi u što boljem svetlu prikazali naš grad tokom prvomajskih praznika“, kazao je Glavaš.\nI Ministarstvo poljoprivrede uputilo je apel građanima širom Srbije da ne pale vatru na mestima koja nisu za to predviđena i obezbeđena, niti da nekontrolisano pale vatru pri izvođenju poljoprivrednih i drugih radova u blizini šume.\n„Takođe, apelujemo na građane da ukoliko uoče požar, odmah obaveste MUP – Sektor za vanredne situacije, odnosno najbližu šumsku upravu“, ističe se u saopštenju.\nMinistarstvo napominje da Zakon o šumama zabranjuje paljenje vatre u šumi i na zemljištu u neposrednoj blizini šume, na udaljenosti manjoj od 200 metara od ruba šume, izuzev na mestu koje je samo za tu namenu određeno, uređeno i vidno obeleženo.


Liga šampiona menja format: Vraća se sistem koji je uvođen posle Zvezdine titule u Bariju! - Telegraf.rs\nLiga šampiona je odavno tradicionalizovala trenutni format takmičenja, ali je rešeno da se pribegne promenama, koje će doneti više fudbala u 2024. godini.\nUEFA je odavno na udaru najjačih i najbogatijih klubova zbog težnje da se takmičenje zatvori, a za sada je samo sigurno da se ništa neće menjati do 2024. godine. Skaj sport i Tajms prenose da će doći do promena, ali ne po pitanju učesnika, nego formata od ove sezone!\nNaime, razmatra se uvođenje još četiri datuma za odigravanja utakmica u Ligi šampiona kroz dve dodatne nedelje. Umesto četiri ekipe u grupi, imali bismo šest. Tako bi giganti igrali češće, što bi tek donekle zadovoljilo njihove finansijske apetite.\nDruga ideja je da se oforme dve grupne faze, gde bi u drugoj osam najboljih timova bilo smešteno u dve grupe od po četiri ekipe - takav format bio je aktuelan od 1992. do 1994. godine.\nPosle Zvezdine titule u Bariju, ovaj sistem je pionirske korake imao u sezoni 1991/1992, kada su se posle dve runde u dve grupe vadile karte direktno za finale kroz prvo mesto. Tek od 1994/1995 je takmičenje počelo da se širi na četiri grupe iz koje smo dobijali četvrtfinaliste.\nNovi sistem sa nove dve grupne faze bi doneo mnogo derbija najjačih timova u prolećnom delu, a po dve najbolje ekipe bi dolazile do polufinala, pa bi se igralo finale po standardnom principu na neutralnoj, ranije određenoj lokaciji.\nIpak, novi datumi bi napravili dodatni problem organizaciji fudbalskih Kupova, pa će to biti najvažnija stavka pregovora UEFA i ECA, Evropske asocijacije klubova.\nVideo: Degenek o statusu džokera, Liverpulu, Bajernu i atinskoj tragediji sa Olimpijakosom\nSindikat fudbalera apelovao na FSS: Zabranite igračima da treniraju dok je zagađen vazduh\nNeki ne znaju da se ponašaju na tenisu, nije to fudbal: Nadal prozvao srpske navijače u Sidneju\nEvo ko je šmeker koji je smuvao Jovićevu bivšu: Anđelino srce osvojio još jedan srpski fudbaler!


Podeljena realnost / Kosovo / zone / home page - Osservatorio Balcani e Caucaso Transeuropa\nDve suprotstavljene ustavne definicije o statusu problematične teritorije Kosova i Metohije možda na najbolji način upućuju na paralelne živote i suštinu sukoba dva naroda.\nU preambuli Ustava Srbije, usvojenog krajem 2006. godine, potvrdjuje se da je Kosovo i Metohija sastavni deo Srbije. Srbija ne priznaje nezavisnost Kosova, koju je kosovska skupština proglasila 17. februara ove godine, kao ni ustav, koji je ista skupština proglasila u nedelju 15. juna.\nNovi Ustav Kosova definiše Kosovo kao nezavisnu i suverenu zemlju. Kosovski Albanci smatraju da je Srbija susedna zemlja i da nema prava da se meša u unutrašnje stvari Kosova.\n"Ovo je ustav nezavisnog i suverenog Kosova. To je naša Biblija i Kuran", rekao je predsednik Kosova, Fatmir Sejdiu, u govoru na svečanoj akademiji u Prištini, povodom proglašenja Ustava.\nPremijer Kosova, Hašim Tači, istim povodom je rekao da je "posle proglašavanja nezavisnosti, najveći korak stupanje na snagu Ustava Kosova", te da će "ustav stvoriti jednake uslove za sve građane Kosova, kao i ostvarivanje prava zajednica u slobodnoj i nezavisnoj državi".\nSrpski najviši zvaničnici su istoga dana oštro reagovali na vest iz Prištine.\n"To jeste jedan politički događaj, po mom mišljenju, sa štetnim posledicama, ali za Srbiju on pravno ne važi. Srbija vidi Kosovo kao svoju južnu pokrajnu. Srbija nastavlja da brani integritet i suverenitet vlastite zemlje svim pravnim sredstvima, diplomatijom, ne nasiljem", reagovao je predsednik Srbije Boris Tadić.\nJoš uvek aktuelni premijer Srbije, Vojislav Koštunica, zatražio je pred nastupajuću sednicu Saveta bezbednosti Ujedinjenih Nacija o Kosovu, hitno zasedanje parlamenta o Kosovu i Metohiji, na kom bi se donela odluka da Srbija ne prihvata EULEX misiju, te da odbacuje Ustav Kosova.\n"Srbija na osnovu odluka Narodne skupštine mora da obavesti generalnog sekretara UN Ban Ki-Muna i Savet bezbednosti da nismo saglasni i da se protivimo legalizaciji protipravne misije EULEX i da je Narodna skupština poništila akt o proglašenju ustava Kosova", naveo je još Koštunica.\nZahtev je, medjutim, odbio trenutno predsedavajući novoformiranog saziva skupštine, kao najstariji poslanik, Jovan Krkobabić, lider Partije udruženih penzionera Srbije (PUPS), uz obrazloženje da nema pravo da zakaže vanrednu sednicu parlamenta, jer Ustav i skupštinski Poslovnik ne predviđaju takvu mogućnost.\nA srpski ministar za Kosovo i Metohiju, Slobodan Samardžić, boravio je u nedelju, 15. juna na Kosovu i Metohiji.\n"Srbija ne prihvata kosovski Ustav i smatra ga nevažećim i pravno nepostojećim", kazao je ministar Samardzić na konferenciji za novinare u Kosovskoj Mitrovici. "Srbi na Kosovu i Metohiji i predstavnici drugih zajednica se neće upravljati i ponašati u skladu sa tim ustavom. On će važiti za one koji ga dobrovoljno prihvataju, uglavnom za Albance. To nije normalna ustavna situacija, ne samo zato što Srbija to ne prihvata, već zato što je taj ustav napisan u nekom kabinetu daleko od Prištine", kazao je Samardžić.\nSamardžić je najavio formiranje srpske pokrajinske skupštine za 28. jun, na Vidovdan, koji za Srbe ima posebno versko i istorijsko značenje. To je bio i prvi put da ministar neposredno javno najavi formiranje ovog parlamenta. Iako su kosovskometohijski Srbi još u februaru ove godine prvi put najavili da će tada formirati pokrajinsku skupštinu, to se nije desilo. U medjuvremenu je bilo još najava, da će se skupština formirati ali i demantija.\nTo telo bi u početku bilo odgovor srpskog naroda na proglašenje nezavisnosti Kosova i povlačenje poteza kao što je proglašenje ustava. Ona neće imati na težini sve dok Vlada i Skupština Srbije ne donesu preporuke, odluke i statut kako dalje raditi", kazao je lider radikala na Kosovu i Metohiji, Ljubomir Kragović, na prvoj redovnoj opštinskoj sednici u Kosovskoj Mitrovici, 06. juna, kada je i izabran za delegata budućeg pokrajinskog parlamenta.\nU saopštenju mitrovičkog odbora Srpske radikalne stranke (SRS), gradjani se pozivaju da ne priznaju "američki ustav koji je donela nepostojeća država Kosovo". U saopštenju koje je potpisao novi predsednik opštine, Nenad Topličević, inače predsednik opštinskog odbora ove stranke se kaže da je "jedini legitimni ustav na Kosovu i Metohiji Ustav Republike Srbije" i zaključuje da se srpski radikali nikada neće pomiriti sa stavom i politikom koju nameće Zapad.\nLokalni lideri se ipak slažu da je za kosovskometohijske Srbe, u ovom trenutku, najvažnije da ostanu mirni.\n"Kako političari, tako i obični građani na severu Kosova i uopšte na celom Kosovu, ne bi smeli da naprave ništa što bi Albanci mogli da protumače kao provokaciju, posle čega bi usledilo neko nasilje", rekao je u izjavi za B92, predsednik Srpskog nacionalnog veća (SNV) za Kosovsku Mitrovicu, Nebojša Jović.\nI dok Srbi na severu kažu da je Ustav Kosova za njih nepostojeći, Srbi koji žive južno od Ibra su u mnogo težoj poziciji.\nU svojim upozorenjima, i pre usvajanja Ustava, politički predstavnici Srba iz centralnog dela Kosova i Metohije isticali su moguće praktične probleme koje čekaju Srbe po njegovom stupanja na snagu.\nTako je Rada Trajković više puta naglašavala da će Srbi, koji žive južno od reke Ibar, bar delimično morati da poštuju Ustav Kosova.\n"S obzirom da smo okruženi albanskom zajednicom koja prihvata taj ustav i s obzirom da se na putevima susrećemo sa nosiocima institucionalne funkcije, kao što je policija, organi reda, ako ne budemo poštovali normativne akte, mi ćemo se sukobljavati", kazala je ona u izjavi za jedan lokalni radio, dodavši da bi to moglo da dovede i do gotovo dnevnih incidenata, koji bi ugrozili srpsku zajednicu.\nU medjuvremenu su počeli i pojedinačni incidenti, koji su dodatno podigli tenzije.\nU noći pred proglašenje Ustava, u južnom delu Kosovske Mitrovice, na pripadnike KPS, pucao je muškarac, koji se navodno identifikuje kao pripadnik samozvane "Garde cara Lazara". Napadač, kasnije identifikovan kao Predrag Djordjević, ranio je kosovskog policajca, zadobivši teže povrede, nakon što su policajci su uzvratili vatru.\nU istoj noći, nedaleko od policijske stanice u južnom delu grada, na kupoli džamije istaknuta je zastava sa krstom i četiri ocila, crne, bele i crvene boje, za koju se takodje veruje da pripada pomenutoj gardi.\nU šturom saopštenju, kontroverzna "Garda cara Lazara" je navodno preuzela odgovornost "za dogadjaje u Mitrovici 14.juna".\nDjordjević se trenutno nalazi u zatvorskoj bolnici u Gnjilanu i tereti se za oružani napad na policijsku stanicu, ali i za postavljanje zastave.\nNakon proglašenja Ustava Kosova, KPS je na pojedinim putevima Kosova, u par slučaja, zaustavila vozila sa srpskim registarskim oznakama kosovskometohijskih gradova i uklanjala te tablice, iako je još uvek na snazi izvršna odluka UNMIK-a, kojom se dozvoljava korišćenje ovih tablica, sa kojima su se Srbi do sada kretali. Ova odluka ističe krajem meseca, a do sada je bila praksa da ju je šef UNMIK-a na šest meseci produžavao.\nSrbi i ovoga puta očekuju novo produženje statusa quo koji je u medjuvremenu, postao osnova njihovog preživljavanja. Sloboda kretanja je naročito važna za Srbe koji dolaze južno od reke Ibar. Srbi iz ovih delova su usmereni na centralnu Srbiju i sever Kosova, no kako Srbija ne priznaje kosovske tablice i institucije, a Priština ne priznaje srpske, oni su već postali taoci dve politike.\nUprkos medjusobnim osporavanjima legaliteta institucija, ali i političkih dogadjaja izmedju dve etničke zajednice na Kosovu i Metohiji, realnost je da su se srpski lokalni izbori održali, kao što je i realnost da je Ustav Kosova proglašen, te da će dve zajednice nastaviti da žive u dve realnosti barem još neko vreme, a možda i više godina.


Objavite svoj CV na stranici Federalnog zavoda za zapošljavanje – STUDOMAT.ba\n(G)RASpad sistema: Sve je stalo, samo djeca rastu (VIDEO)\nObjavite svoj CV na stranici Federalnog zavoda za zapošljavanje\nOd danas Federalni zavod za zapošljavanje na svojoj internet stranici nudi novu funkcionalnost koja treba unaprijediti i olakšati posredovanje u zapošljavanju.\nNaime, nezaposlene osobe i ostali tražitelji zaposlenja od danas na portalu www.fzzz.ba mogu objaviti svoju biografiju, te na taj način se predstaviti velikom broju poslodavaca, što će im olakšati put do zaposlenja.\nTakođer, radi što lakšeg pronalaska odgovarajućeg zaposlenika, poslodavcima je, uz prethodnu besplatnu registraciju, otvorena mogućnost da na osnovu podataka iz biografija kroz različite filtere (zanimanje, stručna sprema, poznavanje IT vještina i stranih jezika, godine iskustva, prebivalište i sl.) pronađu najprikladnijeg kandidata.\nNa ovaj način Federalni zavod za zapošljavanje želi dati dodatni doprinos u olakšavanju pronalaska zaposlenja za nezaposlene osobe i odgovarajućih zaposlenika za poslodavce. U narednom periodu radit će se i na uspostavljanju automatskog uparivanja otvorenih oglasa za posao i objavljenih biografija što bi još brže i efikasnije povezalo poslodavce i osobe koje traže posao.\nPodsjećanja radi, internet stranica Federalnog zavoda za zapošljavanje (www.fzzz.ba), koja prosječno mjesečno bilježi oko 75.000 posjetilaca, proglašena je najboljom u kategoriji Javna uprava u sklopu izbora najboljih web stranica u Bosni i Hercegovini WebAward.Me 2012. Stranica je izrađena u okviru Projekta zapošljavanja mladih (YEP) koji finansira Švicarska agencija za razvoj i saradnju (SDC), saopšteno je iz Federalnog zavoda za zapošljavanje.


Vozilo za bolju inkluziju Roma - Knjaževačke novine\nVozilo za bolju inkluziju Roma\nDvadeset opština i gradova u Srbiji, među kojima je i Knjaževac, dobili su vozila kao podršku za rad Mobilnim timovima za inkluziju Roma, a reč je o projektu koji finasira Evropska unija i sprovodi OEBS u Srbiji.\nU okviru projekta „Ovde smo zajedno – Evropska podrška za inkluziju Roma“, dvadeset opština i gradova u Srbiji dobilo je vozila kao podršku za rad mobilnim timovima na tom projektu. Reč je o projektu koji finansira EU i sprovodi Misija OEBS u Srbiji, a vredan je 4,8 miliona evra.\nŠef Delegacije EU Majkl Devenport uručuje ključeve\nTim povodom u Palati Srbija održana je svečanost kojoj su, pored predstavnika 20 opština i gradova, prisustvovali i koordinatori za romska pitanja u lokalnim samoupravama, predstavnici Delegacije EU, Misije OEBS-a i Kancelarije za ljudska i manjinska prava i za evropske integracije.\nKljučevi novog automobila uručeni su zamenici predsednika opštine Knjaževac, dr Ljubici Nikolić.\nTagoviDonacija EULjubica NikolićMajkl Devenport\nNa inicijativu predsednika Ujedinjene seljačke stranke i narodnog poslanika Milije Miletića iz Svrljiga, u Nišu je…\nAmbasador Majkl Devenport, Šef Delegacije Evropske unije u Republici Srbiji juče je u zdanju „Belgrade Waterfront“ galerije…